title: Matthew Bomer

text: Vuodesta 2003 vuoteen 2004 Bomer esitti Lucia, Trun (Eliza Dushku) ihastusta sarjassa "Pelastaja".


title: Matthew Bomer

text: Bomer esiintyi televisiosarjassa "North Shore" (2004–2005) sekä elokuvassa "Flightplan" (2005) yhdessä Jodie Fosterin kanssa.


title: Matthew Bomer

text: Kauhuelokuvassa "Texasin moottorisahamurhaaja – pahan alku" (2006) Bomer esittää Ericiä, Vietnamin sodan veteraania, joka joutuu veljensä, tämän tyttöystävän ja oman tyttöystävänsä tavoin moottorisahamurhaajaan surmaamaksi. Vuonna 2007 Bomer näytteli lyhytikäisessä televisiosarjassa "Traveler" sekä toiminta-komediasarjassa "Chuck" vuoteen 2009 saakka.


title: Matthew Bomer

text: 23. lokakuuta 2009 alkoi Bomerin tähdittämä sarja "Kovat kaulassa", joka kertoo fiktiivisestä Neal Caffrey -nimisestä huijarista.


title: Matthew Bomer

text: Bomer on läheinen high school -luokkatoveriensa Lee Pacen ja Lynn Collinsin kanssa.


title: Matthew Bomer

text: Vuonna 2010 Bomer totesi "Details"-lehden kysymykseen seksuaalisesta identiteetistään: ”En välitä siitä ollenkaan. Olen täysin onnellinen ja tyytyväinen henkilökohtaiseen elämääni.” Hän myös kieltäytyi kommentoimasta aihetta enempää sanoen: ”Harteillani on televisioyhtiö ja televisiosarja”, viitaten sarjaan "Kovat kaulassa".


title: Matthew Bomer

text: 18. maaliskuuta 2011 Bomer kertoi "Today"-ohjelmassa olevansa kolmen lapsen isä. Bomerin pojat ovat nimiltään Kit, Walker ja Henry.


title: Matthew Bomer

text: Matt Bomerin kuultiin kiittävän aviomiestään Simon Hallsia Steve Chase Humanitarian Awards -gaalassa helmikuussa 2012. Heidän kolme poikaansa ovat sijaissynnyttäjältä.


title: Matthew Bomer

text: Huhtikuussa 2014 Bomer kertoi olleensa avioliitossa miehensä kanssa vuodesta 2011 lähtien.


title: Matthew Bomer

text: Bomerin huhuttiin esittävän miespääosaa "Fifty Shades of Grey" -romaanien filmatisoinnissa. Kirjailija Bret Easton Ellis kommentoi huhuja Twitter-päivityksessään sanoen, ettei Bomer olisi uskottava pääosan esittäjäksi homoseksuaalisuutensa takia.


title: Masaaki Kaneko

text: Masaaki Kaneko (, s. 8. heinäkuuta 1940 Tochigin prefektuuri) on japanilainen entinen vapaapainija, olympiavoittaja, maailmanmestari ja Aasian kisojen voittaja.


title: Masaaki Kaneko

text: 63 kilogramman painoluokassa paininut Kaneko voitti painijanurallaan vapaapainissa olympiakultaa Méxicossa 1968, kaksi MM-kultaa ja Aasian kisojen kultamitalin.


title: Masaaki Kaneko

text: Vuonna 2009 Kaneko nimettiin kansainväliseen painin hall of fameen.


title: Hiekkalinna

text: Hiekkalinna on hiekasta ja vedestä yleensä hiekkarannalle rakennettu hiekkaveistos, joka on nimensä mukaisesti linnan muotoinen. Hiekkalinnoja rakennetaan usein huvin tai taiteen vuoksi, mutta niiden rakentamisessa voidaan myös kilpailla.


title: Hiekkalinna

text: Hiekkalinnan rakentaminen hiekkarannalla aloitetaan keräämällä vettä ja kosteuttamalla sillä hiekka, jotta siitä tulee kiinteää. Sitten hiekka voidaan laittaa tiiviisti ämpäreihin, joista se kumotaan rannalle torneiksi. Seiniin tehdään ovia ja ikkunoita lapiolla, ja linnan ympärille voidaan kaivaa vallihauta. Lopuksi linna voidaan koristella esimerkiksi kivin ja kankain.


title: Hiekkalinna

text: Hiekkalinna pysyy koossa, koska vesi muodostaa hiekanjyvien välille pieniä siltoja ja veden pintajännitys pitää hiekanjyvät yhdessä. Kun veden määrä ylittää 1 % hiekan määrästä, vesi alkaa kerääntyä yhteen, minkä seurauksena hiekka ei enää merkittävästi kiinteydy. Kun veden määrä ylittää 10 %, hiekka voi alkaa valua. Veden osuus voi olla väliltä 1–20%, jotta hiekka pysyy koossa . Hiekan ja veden ihanteellinen suhde on 8:1.


title: Hiekkalinna

text: Lappeenrannassa rakennetaan vuosittain Lappeenrannan Hiekkalinna, joka on Pohjolan kookkain lajissaan. Sitä ei kuitenkaan tehdä pelkästään hiekasta ja vedestä, vaan linnaa lujitetaan erityisellä liima-aineella. Australian Frankstonissa järjestetään vuosittainen hiekkaveistosnäyttely. Floridan Fort Myers Beachissa järjestetään vuosittainen hiekkaveistosten maailmanmestaruuskilpailu.


title: Harlequin

text: Harlequin Enterprises Limited on kanadalainen kirjankustantamo. Se on perustettu vuonna 1949 ja on maailman suurin romanttisen kirjallisuuden julkaisija. Sen omisti elokuuhun 2014 saakka Torstar Corporation. Sittemmin omistajaksi tuli News Corp.


title: Kylfingit

text: Kylfingit (Muinaisnorjaksi "Kylfingar"; Unkariksi "Kölpények"; Muinaisvenäjäksi Колбяги, "Kolbiagi"; Bysantin Kreikaksi Κουλπίγγοι, "Koulpingoi"; Arabiaksi "al-Kilabiyya") olivat viikinkiaikainen kansa, joka eli Lapissa, Venäjällä ja Bysantissa arviolta 800-luvun loppupuolelta 1100-luvun alkupuolelle. Tutkijat ovat erimielisiä siitä, olivatko Kylfingit Itämerensuomalaisia vai skandinaaveja. Heidän maantieteellinen alkuperänsä ei ole myöskään selvillä.


title: Kylfingit

text: Kylfingit mainitaan muun muassa muinaisnorjankielisissä riimukivikirjoituksissa ja saagoissa, joista tunnetuin lienee Egillin, Kalju-Grimrinpojan saaga, sekä runoissa kuten Thorbjorn Hornklofin runossa "Haraldskvæði", kuten myös Bysantin arkistoissa sekä venäläisissä lähteissä. Saagojen mukaan Kylfingit vastustivat Norjan yhtenäistämistä Harald Kaunotukan hallintaan sekä osallistuivat Norjan varhaishistorian kannalta merkittävään Hafrsfjordin taisteluun. Harald Kaunotukan voitettua taistelun Kylfingien kerrotaan hävittäneen Finnmarkia sekä muuta Pohjois-Norjaa sekä taistelleen Haraldin miehiä, kuten Thorolf Kveldulfssonia vastaan.


title: Hideaki Tomiyama

text: Hideaki Tomiyama (, s. 16. marraskuuta 1957 Ibarakin prefektuuri) on japanilainen entinen vapaapainija, olympiavoittaja, maailmanmestari ja Aasian kisojen voittaja.


title: Hideaki Tomiyama

text: 57 kilogramman painoluokassa paininut Tomiyama voitti painijanurallaan vapaapainissa olympiakultaa Los Angelesissa 1984, kaksi maailmanmestaruutta ja yhteensä viisi MM-mitalia sekä kaksi Aasian kisojen kultamitalia.


title: Hideaki Tomiyama

text: Vuonna 2008 Tomiyama nimettiin kansainväliseen painin hall of fameen.


title: Daniel De Leon

text: Daniel De Leon (1852–1914) oli yhdysvaltalainen sosialisti, toimittaja, poliitikko, marxilainen teoreetikko ja ammattiliitto-organisaattori. Häntä pidetään vallankumouksellisen teollisuusunionismin isänä ja hän oli Amerikan sosialistisen työväenpuolueen johtohahmo vuodesta 1890 kuolemaansa saakka.


title: Daniel De Leon

text: De Leon loi vallankumouksellisen teollisuusunionismin yhdistämällä syndikalismin marxismiin.


title: Kaunasin rautatieasema

text: Kaunasin rautatieasema () on Liettuan toiseksi suurimman kaupungin Kaunasin rautatieasema. Asema sijaitsee Kaunasin kantakaupungissa, noin 2 kilometriä ydinkeskustasta kaakkoon. Asema on Liettuan rautateiden (Lietuvos Geležinkeliai) tärkeimpiä asemia. Kaunas on myös valmisteltavana olevan, Baltian maita mahdollisesti 2010-luvun loppupuolella Varsovaan yhdistävän eurooppalaisen Rail Baltica -ratahankkeen suurin asema Liettuassa.


title: Kaunasin rautatieasema

text: Rautatien saapuminen ja aseman rakentaminen Kaunasiin oli seurausta Venäjän tsaarihallinnon vuoden 1851 helmikuussa tekemästä päätöksestä Pietarin– Varsova rautatien rakentamiseksi. Latviasta Kaliningradin alueelle ulottuvan Daugavpils– Vilna– Kaunas– Virbalis -linjan rakentaminen käynnistyi vuonna 1858. Ensimmäinen juna Kaunasista lähti 1861 ja Kaunasin asema vihittiin 1862. Kansallisia ja kansainvälisiä bussireittejä liikennöidään Kaunasin linja-autoasemalta, joka sijaitsee noin 400 metriä rautatieasemalta luoteeseen. Kaupungin koillispuolella on myös kansainvälinen Kaunasin lentoasema.


title: Yōjirō Uetake

text: Yōjirō Uetake (, s. 12. tammikuuta 1943 Tatebayashi, Gunman prefektuuri) on japanilainen entinen vapaapainija ja olympiavoittaja.


title: Yōjirō Uetake

text: 57 kilogramman painoluokassa paininut Uetake voitti painijanurallaan vapaapainissa olympiakultaa Tokiossa 1964 ja Méxicossa 1968.


title: Yōjirō Uetake

text: Vuonna 2005 Uetake nimettiin kansainväliseen painin hall of fameen.


title: Andreas Jämtin

text: Andreas Alf Jämtin (s. 4. toukokuuta 1983 Tukholma, Ruotsi) on ruotsalainen jääkiekkoilija ja maailmanmestari, joka pelaa SHL-joukkue Färjestad BK:ssa. Hän on pelipaikaltaan vasen laitahyökkääjä, mutta Jämtin osaa pelata myös keskellä. Eliteprospects.com -sivustin mukaan hän on agitaattori, jolla on kuitenkin kohtuullisen hyvät kiekolliset taidot. Jämtinin muihin vahvuuksiin kuuluu maalinedustapelaaminen ja erikoistilannepelaaminen. Hän kerää kuitenkin ajoittain turhia jäähyjä. Jämtin on kerännyt Elitserien/SHL-urallaan 1433 jäähyminuuttia, jolla hän on liigan kaikkien aikojen runkosarjan jäähytilaston kärjessä.


title: Andreas Jämtin

text: Jämtin on AIK IF:n kasvatti. Hän pelasi juniorina myös Färjestad BK:ssa, jossa Jämtin pelasi ensimmäisen Elitserien-ottelunsa kaudella 2000–2001. Ottelu jäi myös hänen kautensa ainoaksi, sillä Färjestad asetti Jämtinin pelikieltoon kurinpidollisista syistä. Hän päätti palata kesken kauden AIK:hon, vaikka Jämtin ei pystynyt edustamaan joukkuetta enää samalla kaudella. Lyhyestä kaudesta seurajoukkueissa huolimatta hän pääsi kauden päätteeksi alle 18-vuotiaiden MM-joukkueeseen ja Detroit Red Wings varasi hänet 157. pelaajana .


title: Andreas Jämtin

text: Kaudeksi 2001–2002 Jämtin palasi AIK:hon, jossa varsinainen Elitserienin tulokaskausi toi 42 runkosarjaottelussa tehot 2+3=5. Joukkue putosi kuitenkin Allsvenskaniin kaudeksi 2002–2003. Sarjatasoa alempana Jämtin oli kuitenkin tehoilla 21+18=39 AIK:n paras pistemies ja maalintekijä. Hän sijoittui Allsvenskanin maalipörssissä yhdeksänneksi Rögle BK:n Torgny Löwgrenin kanssa. Jämtin keräsi 127 minuutillaan myös eniten jäähyjä AIK:sta ja sijoittui sarjan jäähypörssissä kuudenneksi.


title: Andreas Jämtin

text: Jämtin palasi kaudeksi 2003–2004 Elitserieniin ja siirtyi HV71:n riveihin. Hän teki runkosarjassa 39 ottelussa 18 pistettä ja keräsi kevään 2004 pudotuspeleissä 68 minuutillaan eniten jäähyjä koko Elitserienissä ja voitti kauden päätteeksi Ruotsin-mestaruuden. Kaudella 2004–2005 Jämtin keräsi runkosarjassa 155 jäähyminuuttia, joilla hän sijoittui Elitserienin jäähypörssissä toiseksi toiseksi Färjestads BK:n Emil Kåbergin jälkeen.


title: Andreas Jämtin

text: Huhtikuussa 2005 Jämtin teki yksivuotisen sopimuksen SM-liigajoukkue Turun Palloseuran kanssa. Hän teki kaudella 2005–2006 37 ottelussa tehot 8+7=15, kunnes Jämtin purki yhteisymmärryksessä sopimuksensa joukkueen kanssa tammikuussa 2006 ja palasi HV71:een. Kaudella 2006–2007 hän oli 14 osumallaan Martin Thörnbergin kanssa joukkueen kolmanneksi paras maalintekijä. Elitserienin runkosarjan jäähypörssissä Jämtin sijoittui 150 minuutillaan kolmanneksi. Huhtikuussa 2004 hän teki kolmivuotisen jatkosopimuksen joukkueen kanssa. Kaudella 2007–2008 Jämtin sijoittui 167 minuutillaan Elitserienin jäähypörssissä toiseksi joukkuetoverinsa Lance Wardin jälkeen. Hän voitti kauden päätteeksi Ruotsin-mestaruuden.


title: Andreas Jämtin

text: Kolmivuotisesta HV71-sopimuksestaan Jämtin pelasi lopulta vain yhden kauden, sillä se purkautui hänen siirryttyä kaudeksi 2008–2009 vapaana agenttina yksivuotisella sopimuksella NHL-joukkue New York Rangersin organisaatioon. Jämtinin Pohjois-Amerikan reissu jäi kuitenkin lyhyeksi ja hän pelasi vain neljä AHL-ottelua Hartford Wolf Packissa sekä viisi ottelua ECHL-joukkue Charlotte Checkersissä. Jämtin palasi jo marraskuussa 2008 kotimaahansa ja siirtyi 2+1-vuotisella sopimuksella Linköpings HC:n riveihin. Helmikuussa 2009 käydyssä ottelussa Brynäs IF:ää vastaan Jämtin nousi otsikoihin; hän sai ulosajon huidottuaan Daniel Widingiä polvitaipeeseen ja kävi pukukoppikäytävällä Brynäsin urheilujohtaja Michael Sundlövin ja huoltaja Mattias Petterssonin kimppuun. Jämtin sai syytteen pahoinpitelystä ja hänelle tilanteessa omin sanoin herjaa heittänyt Sundlöv häirinnästä. Sundlöv sai Elitserieniltä 25 000 kruunun sakot ja Pettersson 20 000 kruunun sakot. Gävlen käräjäoikeus tuomitsi Jämtinin 36 000 kruunun sakkoihin lokakuussa 2009.


title: Andreas Jämtin

text: Kaudella 2009–2010 Jämtin teki joukkueessa Elitserienin yhden kauden piste- ja maaliennätyksensä tehoilla 18+13=31. Hän oli Linköpingin kolmanneksi paras maalintekijä. Jämtin voitti 125 minuutillaan koko Elitserienin runkosarjan jäähypörssin. Hän voitti sen toisen kerran peräkkäin myös kaudella 2010–2011, jolloin Jämtin keräsi Elitserienin yhden kauden jäähyennätyksensä 158 minuutillaan.


title: Andreas Jämtin

text: Helmikuussa 2011 Jämtin teki nelivuotisen jatkosopimuksen Linköpingin kanssa. Hän voitti Elitserienin jäähypörssin kaudella 2011–2012 jo kolmannen kerran peräkkäin, mihin on aiemmin yltänyt vain Anders Broström. Vaikka Jämtinillä olisi ollut vielä kaksi seuraavaa kautta sopimusta jäljellä, hän palasi kesken kauden 2012–2013, lokakuussa 2012 henkilökohtaisten syiden vuoksi HV71:een kevääseen 2015 ulottuvalla sopimuksella. Kaudella 2013–2014 Jämtin toimi joukkueen varakapteenina. Hän sijoittui 107 minuutillaan SHL:n jäähypörssissä toiseksi edellään vain Örebro HK:n Emil Kåberg, vaikka Jämtin pelasi loukkaantumisen vuoksi runkosarjassa vain 25 ottelua.


title: Andreas Jämtin

text: Kaudeksi 2015–2016 Jämtin siirtyi vuoden mittaisella sopimuksella KHL:n kroatialaisjoukkue Medveščak Zagrebin riveihin. Kaudeksi 2016–2017 hän palasi vuoden mittaisella sopimuksella Färjestad BK:hon.


title: Andreas Jämtin

text: Jämtin edusti Ruotsia MM-kilpailuissa vuosina 2011 ja 2013, joista jälkimmäinen turnaus päättyi maailmanmestaruuteen ja ensimmäinen hopeaan. Jämtin teki A-maajoukkuedebyyttinsä 6. helmikuuta 2007 LG Hockey Gamesissa Tšekkiä vastaan.


title: Andreas Jämtin

text: Jämtin pelasi myös alle 20-vuotiaiden MM-kilpailuissa vuosina 2002 ja 2003 sekä alle 18-vuotiaiden MM-kilpailuissa vuonna 2001, jolloin hän jakoi tehoilla 3+4=7 Ruotsin sisäisen pistepörssin voiton Joakim Lindströmin kanssa.


title: Merthyr Tydfil

text: Merthyr Tydfil on kylpylä- ja yliopistokaupunki Cardiganinlahden rannalla Walesissa. () on Walesin kaupunki ja yksi Walesin hallintoalueista (, ). Se sijaitsee maan eteläosassa Cardiffin pohjoispuolella historiallisen Glamorganin kreivikunnan alueella. Siellä on arviolta 59 324 asukasta (vuonna 2015) ja sen pinta-ala on 111,39 neliökilometriä.


title: Merthyr Tydfil

text: Legendan mukaan kaupunki on saanut nimensä Pyhältä Tydfililtä. Tydfil oli Brycheiniogin muinaiskuningaskuntaa hallineen kuningas Brychanin tytär. Pakanat tappoivat Tydfilin Merthyrissä noin vuonna 480, ja paikkaa ruvettiin kutsumaan myöhemmin Merthyr Tydfiliksi hänen muistoaan kunnioittaen.


title: Beneath

text: Beneath, on Amoralin syksyllä 2011 julkaistu albumi. Se nousi Suomen virallisen listan sijalle 30.


title: Beneath

text: Levy sisältää yhtyeen metallisempaa antia. Uuden vuosisadan classic rockia soittava helsinkiläinen yhtye on julkaissut kaksi näytettä syksyllä ilmestyvältä "Beneath"-albumiltaan. Siinä missä toukokuussa ilmestynyt "Same Difference" -single oli vahvasti hard rockiin kallellaan, "(Won't Go) Home" on riffipainotteinen sekä lähes kokonaan ärinävokaaleilla laulettu ja se edustaa albumin metallisempaa antia.


title: Beneath

text: ""(Won't Go) Home on raskas ja tekninen pläjäys kaikilta osin"", yhtyeen laulaja Ari Koivunen kertoo. ""Myös Masin" (Hukari, kitara)" soolo intialaisine vivahteineen on yksi suosikeistani. Laulujen puolesta kappale oli itselleni levyn vaikein, sillä jo pari viikoa studiossa lauleskelleena ääneni alkoi olla jo aika lopuillaan. Purkitin vokaalit keskenäni aamuyöstä, ja olen lopputulokseen oikein tyytyväinen.""


title: Beneath

text: "(Won't Go) Home" oli kuunneltavissa "Imperiumi.net"-sivustolla viikon ajan, 3.-10.8.


title: Avance (kuunari)

text: Avance oli suomalainen kaksimastoinen kuunari, joka haaksirikkoutui myrskyssä Perämerellä vuonna 1845.


title: Avance (kuunari)

text: "Avance" rakennettiin vuonna 1852 Oulussa laivavarvilla. Laiva oli kolmimastoinen tasasaumainen puukuunari, jonka kantokyky oli 69 lästiä. Aluksessa ei koskaan käytetty konevoimaa. "Avance" teki matkoja mm. vuonna 1844 Pietariin ja Kööpenhaminaan. Laivan pääomistaja oli Carl E. Junnelius. Kuunarin toinen omistaja oli O. M. Riman, joka myi osuutensa Abraham Jernbergille vuonna 1844. Laivan kapteeneina toimivat C. E. Junnelius (1843-1844) ja Johon J. Ljögreen (1844-1845) . .


title: Avance (kuunari)

text: "Avance" lähti syyskuussa 1845 matkalleen Oulusta kohti Pohjanmerta kapteeni Johon J. Ljögreenin johtamana. Aluksesta ei ole löydetty muuta merkintää kuin sen haaksirikko.


title: Valko-Venäjä olympialaisissa

text: Valko-Venäjä osallistui olympialaisiin itsenäisenä valtiona ensimmäisen kerran Lillehammerissa 1994. Sitä ennen valkovenäläisurheilijat edustivat Neuvostoliittoa ja vuonna 1992 IVY-maiden ja Georgian yhdistynyttä joukkuetta.


title: Valko-Venäjä olympialaisissa

text: Valko-Venäjän menestyksekkäimmät urheilumuodot olympialaisissa ovat kesäkisoissa yleisurheilu ja talvikisoissa ampumahiihto ja freestylehiihto. Ensimmäiset mitalinsa se sai Lillehammerissa 1994, jossa Svetlana Paramygina sai hopeaa ampumahiihdon naisten pikakilpailussa ja Igor Železovski miesten 1 000 metrin pikaluistelussa. Ensimmäisen kultamitalinsa maa sai Atlantassa 1996, kun Jekaterina Karsten voitti naisten yksikkösoudun. Maan menestynein pelkästään Valko-Venäjää edustanut olympiaurheilija on kultamitalien määrällä mitattuna ampumahiihtäjä Darja Domratšava, joka on voittanut kolme olympiakultaa. Menestynein valkovenäläisurheilija on voimistelija Vitali Štšerbo, joka voitti kuusi olympiakultaa yhdistyneen joukkueen edustajana Barcelonassa 1992.


title: Namibian vaakuna

text: Namibian vaakuna on Namibian kansallistunnus lipun, moton ja kansallislaulun ohella.


title: Namibian vaakuna

text: Vaakunan kilpeen on kuvattu maan lippu. Kilven yläpuolella on kiljumerikotka. Kilpeä kannattelee kaksi keihäsantilooppia, jotka symboloivat rohkeutta, eleganssia ja ylpeyttä. Kilven alapuolella on maan kansalliskasvi, ikilehti, joka symboloi selviytymistä ja kansallista rohkeutta. Vaakunan alla on maan motto ”Unity, Liberty, Justice” (”yhtenäisyys, vapaus, oikeus”).


title: Martin Laumann Ylven

text: Martin Laumann Ylven (s. 22. joulukuuta 1988 Oslo, Norja) on norjalainen jääkiekkoilija, joka pelaa kotimaassaan GET-ligaenin Vålerenga IF:ssä. Hän on pelipaikaltaan vasen laitahyökkääjä. Elite Prospects -sivuston mukaan Laumann Ylven on isokokoinen ja vahva pelaaja, joka tykkää pelata fyysisesti, eikä ole helppo haastettava kaksinkamppailuissa. Hän osaa pelata varsin röyhkeästi ja aggressiivisesti. Laumann Ylven ei luistelutyyli ei ole kovin sulava, mutta hän on kuitenkin suhteellisen nopea luistelemaan.


title: Martin Laumann Ylven

text: Laumann Ylven on Lørenskog IK:n kasvatti. Hän siirtyi jo 16-vuotiaana Ruotsiin ja Linköpings HC:hen, jossa Laumann Ylven voitti J20 SuperElitin mestaruuden vuonna 2006. Hän teki Elitserien-debyyttinsä kaudella 2006–2007, jolloin Laumann Ylven sai tililleen kaksi ottelua. Kaudella 2007–2008 hän pelasi Linköpingissä ainoastaan kaksi ottelua J20-joukkueessa ja loput kaudestaan lainalla HockeyAllsvenskanin IK Oskarshamnissa sekä kotimaassaan GET-ligaenin Stjernen Hockeyssä.


title: Martin Laumann Ylven

text: Kausi 2008–2009 oli Laumann Ylvenin ensimmäinen kokonainen Elitserienissä ja hän teki 55 runkosarjaottelussa tehot 1+1=2. Hän pelasi kauden aikana myös Mestarien liigassa tehden siellä maalin. Maaliskuussa 2010 Laumann Ylven teki kaksivuotisen jatkosopimuksen Linköpingin kanssa. Hän teki kaudella 2010–2011 Linköpingissä tehot 6+4=10. Seuraavalla kaudella Laumann Ylven pelasi Linköpingissä 24 ottelua ilman tehopisteitä, kunnes hänen sopimuksensa purettiin tammikuussa 2012. Noin viikkoa myöhemmin Laumann Ylven palasi loppukauden kattavalla sopimuksella kotimaahansa ja kasvattajaseuransa Lørenskog IK:n riveihin. Hän keräsi loppukaudella runkosarjassa 11 ottelussa peräti 104 jäähyminuuttia ja pudotuspeleissä 15 ottelussa 109 jäähyminuuttia. Laumann Ylvennistä tuli Norjan pääsarjan kaikkien aikojen eniten jäähyminuutteja yhden kauden pudotuspeleissä kerännyt pelaaja. Hän keräsi peräti 42 jäähyminuuttia enemmän kuin ennätyksen edellinen haltija Tomáš Sršeň Lillehammer IK:ssa keväällä 2006. Laumann Ylven voitti kauden päätteeksi hopeaa.


title: Martin Laumann Ylven

text: Kesäkuussa 2012 Laumann Ylven teki vuoden mittaisen jatkosopimuksen Lørenskogin kanssa. Kaudella 2012–2013 hän voitti koko GET-ligaenin jäähypörssin 152 minuutillaan. Kahtena seuraavana kautensa Laumann Ylven pelasi loukkaantumisten takia yhteensä vain 20 ottelua. Kaudeksi 2015–2016 hän siirtyi vuoden mittaisella sopimuksella Vålerenga IF:n riveihin. Laumann Ylven oli joukkueen kolmanneksi paras pistemies tehoilla 15+16=31. Pudotuspeleissä hän jakoi Vålerengan sisäisen tehotilaston voiton Andreas Friskin kanssa lukemalla +3. Kaudella 2016–2017 Laumann Ylven oli joukkueen toiseksi paras pistemies Tobias Lindströmin jälkeen tehoilla 28+22=50. Hän sijoittui GET-ligaen maalipörssissä kolmanneksi ja pistepörssissä seitsemänneksi. Huhtikuussa 2017 Laumann Ylven teki Vålerengan kanssa peräti viisivuotisen jatkosopimuksen.


title: Martin Laumann Ylven

text: Laumann Ylven edusti Norjaa Vancouverin olympiakisoissa 2010 sekä MM-kilpailuissa vuosina 2009, 2010 ja 2011.


title: Martin Laumann Ylven

text: Alle 20-vuotiaiden I-divisioonan MM-kilpailuissa Laumann Ylven pelasi vuosina 2007 ja 2008. Hän pelasi myös alle 18-vuotiaiden MM-kilpailuissa vuosina 2005 ja 2006. Laumann Ylven oli nostamassa Norjaa pääsarjaan vuodeksi 2006, jolloin hän oli tehoilla 2+5=7 joukkueen paras pistemies. Laumaan Ylven valittiin Valko-Venäjää vastaan pelatun karsintasarjan ottelun päätteeksi Norjan ottelun parhaaksi pelaajaksi. Joukkue kuitenkin putosi taas seuraavaksi vuodeksi I-divisioonaan.


title: Caerphilly (county borough)

text: Caerphilly County Borough () on yksi Walesin hallintoalueista. Se sijaitsee maan eteläosassa Cardiffin pohjoispuolella ja sen hallinnollisena keskuksena toimii Hengoed. Hallintoalueella on arviolta 180 164 asukasta (vuonna 2015) ja sen pinta-ala on 277,45 neliökilometriä.


title: Caerphilly (county borough)

text: Alue tunnetaan Caerphilly-juustosta, jota tehdään Caerphillyn kaupungissa ja sen lähialueilla.


title: Caerphilly (county borough)

text: 1900-luvun alussa alueella oli vielä 40 hiilikaivosta.


title: Torfaen

text: Torfaen County Borough () on yksi Walesin hallintoalueista. Se sijaitsee maan kaakkoisosassa Monmouthshiren historiallisen kreivikunnan alueella ja sen pääkaupunki on Pontypool. Hallintoalueella on arviolta 91 836 asukasta (vuonna 2015) ja sen pinta-ala on 125,64 neliökilometriä.


title: Vale of Glamorgan

text: Vale of Glamorgan County Borough () on yksi Walesin hallintoalueista. Se sijaitsee maan eteläosassa Bristolin kanaalin rannalla Cardiffin lounaispuolella ja sen pääkaupunki on Barry. Hallintoalueella on arviolta 127 592 asukasta (vuonna 2015) ja sen pinta-ala on 330,95 neliökilometriä.


title: Vale of Glamorgan

text: Vale of Glamorganin rannikko on hyvin kallioista, muuten alue on tyypillisen walesilaisen näköistä. Alueella on paljon maataloutta. Vale of Glamorganissa vierailee vuosittain paljon turisteja. Suosituimmat turistikohteet Vale of Glamorganissa ovat esimerkiksi Barry Islandin huvipuisto, Vale of Glamorganin rautatie, St Donat’sin linna, Cosmesto Lakesin luonnonpuisto ja Comestonin keskiaikainen kylä. Alueella sijaitsee kansainvälinen yksityinen sisäoppilaitos Atlantic College.


title: Dmitry Orlov

text: Dmitry Orlov (s. 1962) on venäläissyntyinen yhdysvaltalainen insinööri, kirjailija sekä bloginpitäjä, joka tunnetaan Yhdysvaltojen taloudellista, ekologista ja poliittista romahdusta ennakoivista kirjoituksistaan. Hän kutsuu romahdusta “pysyväksi kriisiksi”. Orlov uskoo romahduksen olevan seurausta ylisuurista puolustusmenoista, valtiontalouden alijäämästä, reagointikyvyttömästä poliittisesta järjestelmästä sekä alenevasta öljyntuotannosta.


title: Dmitry Orlov

text: Orlov syntyi Leningradissa vuonna 1963 ja muutti Yhdysvaltoihin 12-vuotiaana. Hänellä on ohjelmistotuotannon kandidaatintutkinto sekä soveltavan kielitieteen maisterintutkinto. Hän oli Neuvostoliiton hajoamisen silminnäkijä vieraillessaan entisessä kotimaassaan useita kertoja 1980-luvun loppupuolella sekä 1990-luvun alkupuolella.


title: Dmitry Orlov

text: Vuosina 2005 ja 2006 Orlov julkaisi öljyhuippua käsittelevillä internet-sivuilla useita artikkeleita, joissa hän vertaili Yhdysvaltojen sekä Neuvostoliiton valmistautuneisuutta romahdusta varten. Orlovin artikkeli "Closing the 'Collapse Gap': the USSR was better prepared for collapse than the US" saavutti huomattavaa suosiota EnergyBulletin-sivustolla.


title: Dmitry Orlov

text: Vuonna 2006 Orlov julkaisi verkkomanifestin "The New Age of Sail". Seuraavan vuonna hän yhdessä vaimonsa kanssa myi asuntonsa Bostonissa ja osti purjeveneen, jossa on runsaasti tilaa varastoida elintarvikkeita ja jonka varusteisiin kuuluu aurinkopaneeleita sekä kuudeksi kuukaudeksi riittävä propaanitankki. Hän kutsuu venettä “selviytymiskapseliksi”. Maalla hän käyttää liikkumiseen ensisijaisesti polkupyörää. Perustuen kokemuksiinsa Neuvostoliiton hajoamisen jälkeisellä Venäjällä, missä hän eräällä automatkallaan joutui hankkimaan kaikki tarvikkeensa vaihtamalla ne vodkaan, hän katsoo, että "Romahtavassa taloudessa varallisuutta ei kannata enää ajatella rahana".


title: Dmitry Orlov

text: Purjeveneestään käsin Orlov kirjoittaa edelleen blogiinsa sekä EnergyBulletin-sivustolle.


title: Dmitry Orlov

text: Orlov tarkensi näkemyksiään Yhdysvaltojen romahduksesta teoksessaan "Reinventing Collapse: The Soviet Example and American Prospects" vuodelta 2008. The New Yorker -lehden toimittaja Ben McGrath nimittää Orlovin näkemystä sekä Yhdysvalloille että Neuvostoliitolle ominaiseksi "supervaltojen romahduskeitoksi", joka koostuu "vakavasta maaöljyn tuotannon heikkenemisestä, alenevasta ulkomaankaupan vaihtotaseesta, ylisuuresta puolustusbudjetista sekä lamauttavasta ulkomaanvelasta". Orlov uskoo romahduksen seurausten olevan Yhdysvalloissa pahempia kuin Neuvostoliitossa, koska Yhdysvallat on valmistautunut tilanteeseen huonommin. Orlov ilmoitti McGrathille haastattelussa, että hänen luentoyleisöönsä on "paluu maalle", "öljyhuippu" sekä "romahdus" -tyyppien rinnalle viime aikoina liittynyt yhä enemmän rahoitusalan ammattilaisia.


title: Dmitry Orlov

text: Kirjailija James Howard Kunstler, jota on kutsuttu "yhdeksi Orlovin suurimmista faneista" mutta joka kieltää olevansa "täysin romahduslinjalainen", kuvailee kirjaa "poikkeuksellisen selkeäksi, arvovaltaiseksi, sukkelaksi ja tulevaisuudenäkemyksiltään omaperäiseksi."


title: Dmitry Orlov

text: Thom Hartmannin mukaan Orlov katsoo Neuvostoliiton selvinneen hajoamisestaan "pehmeällä rysähdyksellä", koska keskitetty suunnittelu, asuntopolitiikka, maanviljely ja julkinen liikenne tuottivat kaikkien hyödynnettävissä olevan infrastruktuurin, eikä kenenkään tarvinnut maksaa vuokraa tai joutua asunnottomaksi, ja ihmiset kävivät edelleen töissä myös ilman palkkaa. Sen sijaan Yhdysvallat tulee kokemaan kovan rysähdyksen, joka muistuttaa enemmän Weimarin tasavallan kriisiä 1920-luvulla.


title: Dmitry Orlov

text: Atlantalaisen lehden "Creative Loafing"in toimittaja Wayne Davis pitää Orlovin näkemyksiä ja anekdootinomaisia tarinoita helppona luettavana vakavasta aiheesta. Orlov antaa teoksessaan käytännön neuvoja, kuten sopivien hyödykkeiden kerääminen vaihtokauppaa varten ja niiden ostaminen paikallisyhteisöjen ylläpitämistä varten - "käsityökaluja, yksinkertaisia lääkkeitä (ja morfiinia), aseita ja ammuksia, teroituskiviä, polkupyöriä (ja runsaasti pyöränkumeja paikkaustarvikkeiden kanssa), jne." Orlov kirjoittaa: "Suuri osa muutoksesta on psykologista ja sisältää sellaisten käsitysten hylkäämistä, joita olemme tottuneet pitämään itsestäänselvyyksinä. Voidaksesi sopeutua tarvitset runsaasti vapaa-aikaa. Tämän salliminen itsellesi vaatii uskonloikkaa: sinun täytyy olettaa, että tulevaisuus on jo saapunut." Hän neuvoo myös: "Henkilökohtainen turvallisuus on olennaista, mutta sen lisäksi sinun täytyy ymmärtää, kenellä on sitä mitä haluat ja miten saat sen häneltä."


title: Dmitry Orlov

text: EnergyBulletin-sivuston artikkelin mukaan "Orlovin tärkein tavoite on saada amerikkalaiset ymmärtämään, millaista elämä on talouden kaaduttua, jolloin raha on käytännössä hyödytöntä ja useimmilla ei kuitenkaan ole mitään tuloja, koska heillä ei ole työtä." Tri Carolyn Baker painottaa arvostelussaan rahan merkityksettömyyttä romahduksen jälkeisessä taloudessa, jolloin fyysiset resurssit, ihmissuhteet ja yhteydet ovat rahaa arvokkaampia ja yhteiskunnan reunoilla elävät "tee-se-itse"-ihmiset pärjäävät paremmin kuin ne, joiden tulot ja elämäntyylit ovat kadonneet.


title: Dmitry Orlov

text: Kaikki kirja-arvostelut eivät kuitenkaan ole olleet positiivisia. "Mother Jones" -lehden arvostelussa vuodelta 2009 Virginia Hefferman kutsuu Orlovin näkökulmaa romahdusideologiaksi. Hefferman uskoo Orlovin haluavan täydellistä taloudellista romahdusta ja kannattavan "poroporvarillista selviytymisoppia".


title: Dmitry Orlov

text: Orlov julkaisi kirjastaan päivitetyn version "Reinventing Collapse: The Soviet Experience and American Prospects - Revised and Updated" marraskuussa 2011.


title: Bridgend (county borough)

text: Bridgend County Borough () on yksi Walesin hallintoalueista. Se sijaitsee maan eteläosassa Bristolin kanaalin rannikolla Cardiffin länsi- ja Swansean itäpuolella. Sen pääkaupunkina toimii Bridgend. Hallintoalueella on arviolta 142 092 asukasta (vuonna 2015) ja sen pinta-ala on 250,75 neliökilometriä.


title: Ricky Williams

text: Errick Lynne ”Ricky” Williams, Jr. (s. 21. toukokuuta 1977) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. New Orleans Saints varasi hänet ensimmäisen kierroksen viidentenä valintana vuoden 1999 NFL:n varaustilaisuudessa. Yliopistourallaan Williams pelasi Texasin yliopistossa, jossa hänet valittiin vuosina 1997–1998 All-American-joukkueeseen ja voitti vuonna 1998 yliopistotason parhaalle pelaajalle myönnettävän Heisman Trophyn. Ammattilaisurallaan hän edusti Baltimore Ravensa, Miami Dolphinsia ja CFL-joukkue Toronto Argonautsia.


title: Ricky Williams

text: Williams ilmoitti helmikuussa 2012 lopettavansa jalkapallouransa.


title: Vesihiihto kesäolympialaisissa 1972

text: Vesihiihto järjestettiin näytöslajina vuoden 1972 kesäolympialaisissa 1. – 2. syyskuuta. Mukana oli 35 osanottajaa 20 eri maasta. Tapahtumia oli kuusi, kolme miehille ja kolme naisille. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa.


title: Roseneath (Wellington)

text: Roseneath on vuonna 1888 perustettu esikaupunki Wellingtonissa, Uudessa-Seelannissa. Alueen kaavoituksen laati alun perin maanmittaaja ja insinööri Edward Beere maan omistaneen yksityisen syndikaatin puolesta. Myöhemmin myös maanmittaaja ja insinööri Thomas Ward osallistui kaavoituksen laatimiseen.


title: Roseneath (Wellington)

text: Lähiössä toimii Roseneath School -niminen peruskoulu, jossa on luokat 1-8. Vuonna 2010 koulussa oli 121 oppilasta, joista 87 % kuului eurooppalaisperäiseen väestöön, 11 % oli maoreja ja 2 % etniseltä alkuperältään Tyynen meren saarilta. Koulu kuuluu Uuden Seelannin ylimpään kouludesiiliin, mikä tarkoittaa, että koulun oppilaat ovat keskimääräistä hyvätuloisemmista perheistä.


title: Roseneath

text: Roseneath voi tarkoittaa jotakin seuraavista paikoista:


title: Primera Divisiónin kausi 2011–2012

text: Primera Divisiónin kausi 2011–2012 oli Espanjan jalkapallon pääsarjan Primera Divisiónin 81. kausi. Kausi alkoi 27. elokuuta 2011 ja päättyi 13. toukokuuta 2012. Hallitsevana mestarina kauteen lähti Barcelona, joka voitti edelliskaudella historiansa kolmannen peräkkäisen, ja kaikkiaan 21:nnen pääsarjamestaruuden. Primera Divisióniin nousi kolme uutta joukkuetta Segunda Divisiónista. Edellisellä kaudella pudonneiden Deportivon, Hérculesin ja Almerían tilalle nousivat Betis, Rayo Vallecano ja Granada. Real Madrid varmisti mestaruutensa voittamalla Athletic Bilbaon 2. toukokuuta.


title: Primera Divisiónin kausi 2011–2012

text: 11. elokuuta 2011 Espanjan pelaajayhdistys ilmoitti maan kahden ylimmän sarjatason pelaajien menevän lakkoon kahden ensimmäisen liigaviikonlopun ajaksi. Kauden oli määrä alkaa 20. elokuuta, mutta pelaajayhdistys ja seurat pääsivät yhteisymmärrykseen vasta 25. elokuuta, joten pääsarja käynnistyi 27. elokuuta.


title: Kiteen Meijerinranta

text: Meijerinranta on Kiteellä sijaitseva vanhan meijerin alue. Alue sijaitsee keskustan läheisyydessä, Kiteenjärven rannalla.


title: Kiteen Meijerinranta

text: Kiteen Osuusmeijeri perustettiin vuonna 1906. Perustamisen puuhamiehinä toimivat muun muassa Akseli Brander, joka aloitti hallituksen puheenjohtajana sekä Evald Winter, joka johti meijerin rakennusöitä. Toiminta aloitettiin rakennustöiden jälkeen vuonna 1908. Meijeri toimi kerman vastaanottajana, ja alueella toimi myös oma mylly. Pari vuotta myöhemmin, vuonna 1910, toimintaa laajennettiin omalla sahalaitoksella.


title: Kiteen Meijerinranta

text: Vuosisadan alkupuolella Meijerin toiminta kasvoi ja se oli kannattavaa. Johto oli alusta lähtien osaavaa ja ammattitaitoista, ja koneet olivat nykyaikaisia. Meijeri antoi työtä useille kiteeläisille nuorille, ja työpaikkoja oli monenlaisia. Energiaa tuottamaan ostettiin oma höyrykone. Toiminnan laajentuessa energiantarve kasvoi, ja 1940-luvun alkupuolella Meijerille rakennettiin uusi konehuone, jonne hankittiin aikaisempaa paljon tehokkaampi höyrykone.


title: Kiteen Meijerinranta

text: Toisen maailmansodan jälkeen meijerin alueelle rakennettiin uusi, kivirakenteinen myllyrakennus, ja meijeri sai luvan myydä sahatavaraa ulkomaille. Sahatavaran tuotannon huippuvuosi oli 1951. Kivimeijerin myllytiloihin perustettiin pesula, jolle oli vielä 1950-luvun vaihteessa paljon kysyntää. Vuosien kuluessa palvelun tarve pieneni ja pesulatoiminnasta luovuttiin.


title: Kiteen Meijerinranta

text: 1960-luvun alussa kiteeläiset maidontuottajat päättivät yhdistyä Joensuun Osuusmeijeriin, kiteeläinen maito ryhdyttiin kuljettamaan Joensuuhun ja meijerin toiminta Kiteellä loppui. Saha vuokrattiin yksityiselle toimijalle, mutta uusia investointeja ei enää tehty. Meijerinrannan sahauslaitos lopetti toimintansa 1970-luvun alussa. Mylly jatkoi toimintaansa 1990-luvun alkuun saakka.


title: Kiteen Meijerinranta

text: Tällä hetkellä Meijerinrannan alueen omistaa Kiteen kaupunki. Toiveena on, että Meijerinranta saadaan uudelleen käyttöön. Tulevaisuutta suunnitellaan Meijerinrannan yritys- ja kulttuurikeskus -hankkeessa, joka kartoittaa esimerkiksi yrittäjiä, jotka olisivat kiinnostuneita toimimaan Meijerinrannassa. Tavoite on myös kunnostaa Meijerinrannan vanhat rakennukset.


Kiteen Meijerinranta


title: Ryhmän 12 alkuaine

text: Ryhmän 12 alkuaineilla eli "sinkkiryhmän" metalleilla tarkoitetaan alkuainetta, joka kuuluu jaksollisen järjestelmän kahdenteentoista ryhmään. Ryhmän 12 alkuaineita ovat sinkki, kadmium, elohopea ja kopernikium.


title: Ryhmän 12 alkuaine

text: Kuten kaikilla muillakin ryhmillä, ryhmän 12 alkuaineille on yhteistä samanlainen uloimman elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Vaikka ne kuuluvat jaksollisen järjestelmän d-lohkoon, niitä ei yleensä lueta siirtymämetallien joukkoon, koska niillä toiseksi uloimman elektronikuoren kaikki d-orbitaalit ovat täysiä.


title: Ryhmän 12 alkuaine

text: Elohopea on ollut tunnettu jo vanhalla ajalla. Myös eräät sinkkiä sisältävät metalliseokset kuten messinki ovat olleet tunnettuja jo varhain, mutta sinkki sellaisenaan tultiin tuntemaan vasta 1200-luvulla, ensin Intiassa.. Kadmiumin löysi Friedrich Strohmeyer vuonna 1817. Kopernikium on vasta 1990-luvulla keinotekoisesti valmistettu lyhytikäinen radioaktiivinen alkuaine, joka kuuluu transuraanien ryhmään.


title: Ryhmän 12 alkuaine

text: Samoin kuin maa-alkalimetalleilla, on myös ryhmän 12 alkuaineilla kaksi elektronia uloimmalla elektronikuorellaan. Niillä on kuitenkin myös toiseksi uloimman elektronikuoren kaikki d-orbitaalit täysiä, mutta niissä olevat elektronit ovat niin vahvasti sidoksissa atomeihin, etteivät ne osallistu metallisidoksen muodostamiseen. Tämän vuoksi sidos jääkin näissä metalleissa heikoksi, mikä ilmenee niiden alhaisina sulamispisteinä. Elohopean sulamispiste onkin kaikista metalleista alhaisin, −39 °C, ja se on ainoa tavallisissa lämpötiloissa nestemäinen metalli.


title: Ryhmän 12 alkuaine

text: Yhdisteissä sinkki ja kadmium esiintyvät aina, elohopeakin tavallisimmin hapetusluvulla +II. Elohopealla esiintyy kuitenkin myös hapetusluku +I ionissa Hg, esimerkiksi elohopea(I)kloridissa eli kalomelissa HgCl.


title: Ryhmän 12 alkuaine

text: Sinkki on ihmiselle tarpeellinen hivenaine. Kadmium ja elohopea sen sijaan ovat pieninäkin määrinä myrkyllisiä raskasmetalleja ja samalla vaarallisia ympäristömyrkkyjä.


title: Minä soitan sinulle illalla

text: Minä soitan sinulle illalla on Armand Lohikosken ohjaama suomalainen mustavalkoelokuva vuodelta 1954. Elokuva sai alkunsa menestysiskelmästä ”Minä soitan sulle illalla”. Romanttisessa komediassa Järvi Oy:n tehtaan johtaja Risto J. on äitinsä talutusnuorassa mutta nousee kapinaan.


title: Minä soitan sinulle illalla

text: "Tv-maailman" kriitikon mukaan elokuva on yritys olla parempi kuin aikakauden rillumarei-elokuvat, mutta sotkeutuu kuitenkin samoihin ongelmiin.


title: Fanboy & Chum Chum

text: Fanipoju ja Sum Sum (engl. Fanboy & Chum Chum) on yhdysvaltalainen animaatiosarja, jota esitetään Nickelodeon-kanavalla. Sarja kertoo kahdesta kouluikäisestä scifin ja fantasian "superfanista", joiden elämä on täynnä seikkailuja ja vahinkoja.


title: Nokia X1-01

text: Nokia X1-01 on toukokuussa 2011 julkaistu matkapuhelinvalmistaja Nokian valmistama kahdella SIM-korttipaikalla varustettu matkapuhelin, joka tuli myyntiin kesäkuussa 2011, ja joka käyttää Series 30-käyttöjärjestelmää. X1-01:een saa omat asetukset viidelle eri SIM-kortille.


title: Nokia X1-01

text: X1-01:ssä on 106 phonin (äänenvoimakkuuden mittayksikkö) kaiutin. Se on Nokian voimakkain ja kirkasäänisin kaiutin.


title: Nokia X1-01

text: Nokia X1-01:ä saa seuraavissa väreissä: punainen, tummanharmaa, merensininen, oranssi sekä valkoinen.


title: Nokia X1-01

text: Nokia X1-01:n hintaluokka on n. 33-45 euroa. Sitä ei myydä Suomessa toistaiseksi.


title: 1801 Titicaca

text: 1801 Titicaca on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi M. Itzigsohn vuonna 1952. Pikkuplaneetan nimi tuulee Andien vuoristossa Perun ja Bolivian rajalla sijaitsevan Titicaca-järven mukaan. Ennen nimeämistään asteroidi tunnettiin tunnuksella 1952 SP1. Titicacan läpimitta on noin 23 kilometriä ja pyörähdysaika eli vuorokauden pituus sen pinnalla on noin 3,21 tuntia.


Kansainvälinen maailman alkuperäiskansojen päivä on kansainvälinen vuosipäivä, jota vietetään 9. elokuuta. YK:n yleiskokous sopi asiasta 23.12.1994, päätöslauselmalla 49/214. Päivä valittiin, koska 9. elokuuta 1982 kokoontui ensimmäinen alkuperäiskansoja käsittelevä työryhmä YK:n ihmisoikeustoimikunnassa. Päivänä muistetaan maailman monikulttuurisuutta, alkuperäiskansojen kulttuureja, ansioita ja saavutuksia. Päivä julistettiin, koska maailman monikultturisuuden tunnustamiseen on vielä pitkä tie, sillä kaikkia alkuperäiskansoja ei kohdella tasa-arvoisesti eikä heidän saavutuksiaan ympäristönsuojelussa tunnusteta tai ihmisoikeuksiaan kunnioita. Suomessa päivä on yksi saamelaisten yhdestätoista virallisesta liputuspäivästä.


Kansainvälinen maailman alkuperäiskansojen päivän vietosta sopi YK:n yleiskokous joulukuussa 1994. Tarkoituksena oli samalla juhlistaa ensimmäistä Kansainvälistä maailman alkuperäiskansojen vuosikymmentä (The First International Decade of the World's Indigenous People) 1995 – 2004. Vuonna 2004 YK:n yleiskokous julisti toisen Kansainvälisen maailman alkuperäiskansojen vuosikymmenen (The Second International Decade of the World's Indigenous People) 2005 – 2015, jonka teemana on "Toiminnan ja itsekunnioituksen vuosikymmen" (“A Decade for Action and Dignity”) YK:n jäsenmaita rohkaistaan osallistumaan päivän viettoon ja levittämään YK:n viestiä maailmamme monimuotoisista alkuperäiskulttuureista erityisesti kouluissa


title: Kansainvälinen maailman alkuperäiskansojen päivä

text: Bangladeshilaisiin chakmoihin kuuluvan nuoren Rebang Dewanin maalaus valittiin symboliksi, ja kuvaa on käytetty myös alkuperäiskansojen päivän yhteydessä. Kuvassa on kaksi lehtevää tähkää, jotka suojelevat planeettaamme. Maapalloa vasten on kädenpuristus ja taustalla maisema.


title: 1991 Darwin

text: 1991 Darwin on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. U. Cesco ja A. R. Klemola vuonna 1967. Pikkuplaneetta sai nimensä luonnontieteilijä Charles Darwinin mukaan. Ennen nimeämistään tämä asteroidi tunnettiin tunnuksella 1967 JL. Koska Darwinin absoluuttinen magnitudi (H) on 12,9, sen läpimitta on todennäköisesti välillä 7–15 kilometriä.


title: Edvard Jonas Wilhelm af Brunér

text: Edvard Jonas Wilhelm af Brunér (30. lokakuuta 1816 Porvoo – 1. syyskuuta 1871 Helsinki) oli suomalainen Helsingin yliopiston Rooman kirjallisuuden professori.


title: Edvard Jonas Wilhelm af Brunér

text: Af Brunérin vanhemmat olivat laamanni Jonas af Brunér ja Sara Kristina Franzén. Hän pääsi ylioppilaaksi 1832 ja valmistui filosofian kandidaatiksi ja maisteriksi 1836, lisensiaatiksi 1846 ja tohtoriksi 1847.


title: Edvard Jonas Wilhelm af Brunér

text: Af Brunér oli Helsingin yliopiston Rooman kirjallisuuden dosentti 1840–1848 ja Helsingin yliopiston kirjaston amanuenssi 1840–1848. Hän toimi kreikan ja rooman kirjallisuuden apulaisena 1848–1850, kaunopuheisuuden ja runouden vt. professorina 1847–1850 ja professorina 1851–1853 sekä roomalaisen kirjallisuuden professorina 1853–1871. Af Brunér oli historiallis–filosofisen tiedekunnan promoottori 1860 ja osaston dekaani 1867–1868 sekä Uusmaalaisen osakunnan inspehtori 1868–1871. Hän sai kanslianeuvoksen arvon 1868. Af Brunér oli Suomen Tiedeseuran puheenjohtaja 1861–1862.


title: Edvard Jonas Wilhelm af Brunér

text: Af Brunér oli naimisissa vuodesta 1856 Augusta Helena Wilhelmina Nymanderin kanssa.


title: 1618 Dawn

text: 1618 Dawn on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. L. Johnson vuonna 1948 Johannesburgissa. Pikkuplaneetta sai nimensä löytäjänsä lapsenlapsen mukaan. Ennen nimeämistään tämä asteroidi tunnettiin tunnuksella 1948 NF. Dawnin läpimitta on noin 20 kilometriä ja se kuuluu spektriluokkaan S. Dawnin pyörähdysaika eli vuorokauden pituus sen pinnalla on noin 43,19 tuntia.


title: Luettelo Etelä-Pohjanmaan urheiluseuroista

text: Tämä on luettelo Etelä-Pohjanmaan urheiluseuroista.


text: Suluissa seuran perustamisvuosi


title: Croatia Open Umag

text: Croatia Open Umag on Umagissa, Kroatiassa vuosittain järjestettävä miesten tennisturnaus, joka kuuluu ATP World Tour 250 -sarjaan.


title: Croatia Open Umag

text: Turnaus on vanhin Kroatiassa järjestetty tennisturnaus. Ensimmäinen turnaus järjestettiin vuonna 1990. Eniten voittoja turnauksesta on Carlos Moyàlla, joka on voittanut turnauksen viidesti.


title: Bernhard Estlander

text: Bernhard Rudolf Estlander (20. huhtikuuta 1863 Helsinki – 24. huhtikuuta 1931 Helsinki) oli suomalainen oppikoulun opettaja ja historioitsija.


title: Bernhard Estlander

text: Estlanderin vanhemmat olivat professori, valtioneuvos Carl Gustaf Estlander ja Helena Aurora Federley. Hän pääsi ylioppilaaksi 1881 ja valmistui filosofian kandidaatiksi 1886.


title: Bernhard Estlander

text: Estlander toimi Helsingin Nya svenska läroverketin historian opettajana 1887–1925 ja koulun johtajana 1903–1920. Hän oli sen jälkeen Kulosaaren ruotsalaisen yhteiskoulun historian opettajana ja koulun johtajana 1922–1931. Estlander oli "Yksityisten koulujen opettajayhdistyksen puheenjohtaja" 1918–1931. Hän sai Helsingin yliopiston filosofian kunniatohtorin arvon 1927. Estlander julkaisi useita historian oppi- ja tietokirjoja, kuten Eero Hietakarin suomeksi toimittaman, 1960-luvulle saakka uusina painoksina ilmestyneen "Jokamiehen maailmanhistorian".


title: Bernhard Estlander

text: Bernhard Estlander oli naimisissa vuodesta 1912 filosofian maisteri Sanny Olivia Söderhjelmin (1868–1933) kanssa.


title: 1604 Tombaugh

text: 1604 Tombaugh on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. O. Lampland vuonna 1931. Pikkuplaneetta sai nimensä tähtitieteilijä Clyde Tombaughin mukaan, joka löysi mm. ensimmäisen transneptunisen kohteen, kääpiöplaneetta 134340 Pluton. Ennen kuin asteroidi Tombaugh sai nimensä se tunnettiin väliaikaisella tunnuksella 1931 FH. Tombaughin läpimitta on noin 32 kilometriä ja se pyörähtää akselinsa ympäri noin 7,04 tunnissa.


title: Vähä-Liettua

text: Vähä-Liettua (, Preussilainen Liettua) on alue, joka on kuulunut Saksalle, mutta joka kuuluu nykyään Liettualle. Aluetta on kutsuttu myös Memelin alueeksi () Niemenjoen () mukaan. Saksan tekemän väestönlaskennan mukaan alueella asui 1910 kaikkiaan 149 766 asukasta, joista 67 345 ilmoitti liettuan kielen ensimmäiseksi kielekseen. Saksalaisväestö asui pääasiassa Memelin kaupungissa (nyk. Klaipėda) ja sen ympäristössä, kun taas liettuankieliset pääasiassa aluen maaseudulla.


title: Vähä-Liettua

text: Versailles'n rauhansopimuksen 99. artiklassa mainittiin, että Memelin alue erotetaan Saksasta ja että se siirtyy ympärysvaltojen tilapäiseen hallintaan. Vuonna 1921 Liettuan uudet valtiopäivät, seimas, vaati yksimielisesti alueen liittämistä Liettuaan.


title: Vähä-Liettua

text: Koska Liettua ei voinut saada aluetta rauhanomaisesti toteutettiin ulkopuolelta järjestetty kapina. Mandaattihallinto lakkautettiin 19. helmikuuta 1923 allekirjoitetulla Memelin sopimuksella.


title: Vähä-Liettua

text: Maaliskuussa 1939 Saksa miehitti alueen, joka siten liitettiin Itä-Preussiin.


title: Vähä-Liettua

text: Sodan jälkeen alue luovutettiin Neuvostoliitolle ja se liitettiin Liettuan sosialistiseen neuvostotasavaltaan. Alue on edelleen osa itsenäistä Liettuaa.


title: Chan Gailey

text: Thomas Chandler ”Chan” Gailey (s. 5. tammikuuta 1952 Gainesville, Georgia) on yhdysvaltalainen entinen amerikkalaisen jalkapallon valmentaja, joka toimi NFL:n Buffalo Billsin päävalmentajana vuosina 2010-2012 ja Dallas Cowboysin päävalmentajana vuosina 1998-1999. Gailey on pitkällä urallaan toiminut myös useiden NFL seurojen hyökkäyksen koordinaattorina. Yliopistotasolla hän on toiminut Georgia Techin, Samfordin sekä Troyn päävalmentajana. Hänen viimeiseksi valmennuspestikseen jäi New York Jetsin hyökkäyksen koordinaattorin rooli kausilla 2015-2016.


title: Andy Reid

text: Andrew Walter "Andy" Reid (s. 19. maaliskuuta 1958 Los Angeles, Kalifornia) on yhdysvaltalainen amerikkalaisen jalkapallon valmentaja, joka toimii NFL:n Kansas City Chiefsin päävalmentajana. Reid on mormoni ja opiskeli Brigham Youngin yliopistossa. Täällä hän myös aloitti valmentajan uransa. Valmennettuaan yliopistotasolla kymmenen vuoden ajan Reid palkattiin Green Bay Packersin hyökkäyksen apuvalmentajaksi vuonna 1992. Hän oli mukana voittamassa Green Baylle Super Bowlia vuonna 1996.


title: Andy Reid

text: Philadelphia Eagles palkkasi Andy Reidin päävalmentajakseen vuonna 1999. Reidin kausi päävalmentajana oli pitkään menestyksekäs. Hän käänsi liigan pohjilla pitkään olleen joukkueen kurssin ja johdatti sen pudotuspeleihin jo toisella kaudellaan. Vuonna 2004 joukkue selvisi Super Bowliin asti, mutta loppuottelussa New England Patriots osoittautui paremmaksi. Tämän lisäksi Eagles on Reidin johdolla ollut neljä kertaa NFC:n loppuottelussa eli NFL:n välierissä.


title: Andy Reid

text: Reidiä pidetään erityisen hyvänä pelinrakentajien kehittäjänä. Vuoden 1999 NFL:n varaustilaisuudessa Eagles varasi pelinrakentajakseen Donovan McNabbin, jonka kanssa yhteistyö kesti hyvällä menestyksellä kymmenen vuotta. Kaudella 2009 Eagles teki sopimuksen paluuta liigaan tehneen Michael Vickin kanssa, joka Reidin valmennuksessa sai uransa uuteen nousuun. Reidin kaksi viimeistä kautta Eaglesin peräsimessä sujuivat kehnosti, vaikka joukkue panosti kovasti hankkimalla mm. kulmapuolustaja Nnamdi Asomughan vapaana agenttina. Reid toimi Eaglesin päävalmentajana kauden 2012 loppuun asti.


title: Andy Reid

text: Kansas City Chiefs oli kaudella 2012 NFL:n huonoin joukkue ja antoi kauden päätteksi potkut päävalmentaja Romeo Crennelille sekä toimitusjohtaja Scott Piolille. Nopeasti sujuneiden neuvotteluiden jälkeen joukkue palkkasi uudeksi päävalmentajakseen Andy Reidin viisivuotisella sopimuksella.


title: Andy Reid

text: Andy Reidillä ja hänen vaimollaan Tammylla on viisi lasta. Heidän vanhin poikansa Garrett kuoli huumeiden yliannostukseen vuonna 2012.


title: Erik Henrikinpoika Fleming

text: Erik Henrikinpoika Fleming (19. helmikuuta 1616 Edeby – 19. huhtikuuta 1679 Botkyrka) oli ruotsalainen valtaneuvos ja vara-amiraali Henrik Flemingin poika. Erik Fleming toimi Ruotsin valtiopäivien maamarsakkana vuosina 1654 ja 1655.


title: Erik Henrikinpoika Fleming

text: h


title: Rockin’ Robin

text:
Rockin’ Robin on Bobby Dayn levyttämä kappale, joka julkaistiin vuonna 1958. Kappaleen kirjoitti Leon René. Se oli Boddy Dayn ainoa hittisingle saavuttaen toisen sijan Billboard Hot 100 -listalla.
Michael Jackson levytti kappaleesta cover-version, joka julkaistiin singlenä Jacksonin ensimmäiseltä sooloalbumilta "Got to Be There" vuonna 1972. Siitä tuli albumin suurin hitti saavuttaen toisen sijan sekä Hot 100 -listalla, että R&B-listalla.


title: Epcot

text:
Epcot on Walt Disney Worldiin kuuluva teemapuisto, joka sijaitsee Orlandossa, Floridassa. Vuosittain siellä käy noin 11 miljoonaa ihmistä, mikä tekee siitä maailman kuudenneksi eniten vieraillun teemapuiston, ja Disney Worldin kakkosen Magic Kingdomin jälkeen. Jos Disney World lasketaan yhdeksi kohteeksi, se on maailman suosituin.
EPCOT on lyhenne sanoista Experimental Prototype Community of Tomorrow, ”kokeellinen malli huomispäivän yhteisöstä”. Walt Disney haaveili, että Epcotista olisi rakennettu oikea kaupunki, jossa hyödynnettäisiin uusinta teknologiaa. Disneyn kuoleman jälkeen suunnitelmia muutettiin vähemmän kunnianhimoisiksi. Puisto avattiin vuonna 1982. Se koostuu kahdesta osasta: Future World (”tulevaisuuden maailma”) ja Worlds Showcase (”maailmannäyttely”).


title: Epcot

text: Future World -osassa on kahdeksan paviljonkia, joista monilla on yrityssponsori. Esimerkiksi Exxon sponsoroi energia-aiheista näyttelyä ja vuonna 2013 avattua Innovaatio-teemanäyttelyä sponsoroi IBM.


title: Epcot

text: World Showcase -osassa on oikeiden maailmannäyttelyiden tavoin eri maiden paviljonkeja. Yksitoista paviljonkia on sijoitettu suuren tekojärven rannoille. Tekojärvellä järjestetään joka ilta ilotulitus sekä vesi- ja valoshow.


title: Epcot

text: Yksityiskohtia eri maiden paviljongeista:


title: Bally’s Las Vegas

text: Bally's Las Vegas (aikaisemmin tunnettu nimellä MGM Grand Hotel and Casino) on Las Vegas Stripillä sijaitseva hotelli ja kasino.


title: Habitare

text: Habitare on vuodesta 1970 lähtien järjestetty suomalainen huonekalu-, sisustus- ja design-Messutapahtuma. Se pidetään vuosittain Helsingin Messukeskuksessa. Habitare järjestettiin aikaisemmin joka toinen vuosi.


title: Habitare

text: Habitaressa esillä oleviin tuoteryhmiin lukeutuvat kodin ja julkitilojen huonekalut, tekstiilit, keittiöt, kodin tekniikka, kylpyhuoneet ja saunat, lifestyle, materiaalit ja tarvikkeet, pintamateriaalit, sisustustuotteet ja -palvelut, takat ja tulisijat, talopaketit, valaistus, tekstiilit, taidekäsityö, koulutus, julkaisut ja palvelut.


title: Habitare

text: Habitaren teema-alueet ovat Habitare Digi, Habitare Light, Habitare Start-up ja lasten oma Habi Kids -alue. Ahead!-halli esittelee nykymuotoilua, muotoilun klassikoita, materiaaleja sekä ratkaisuja sisustamiseen. Alueen teema vaihtuu vuosittain.


title: Habitare

text: Lisäksi Habitaressa on 11 erikoisnäyttelyä, joista The Block nostaa esiin nuoria suunnittelijoita ja heidän tuotteitaan, United Stories -myyntinäyttelyn tuotteet ovat puolestaan syntyneet aasialaisten ja suomalaisten muotoiluyritysten yhteistyönä. Signals-näyttely esittelee tulevaisuuden trendejä ja hiljaisia signaaleja, Far Ahead tulevaisuuden materiaaleja ja Signature yhdistää muotoilun ja nykytaiteen. Messukeskuksen ja Aalto-yliopiston Habitare-suunnittelukilpailussa palkitaan Valo-Aika-Tila -teos, jossa aistiminen ja kokeminen on mahdollisimman intensiivistä.


title: Habitare

text: Habitaressa vierailee vuosittain 60 000–90 000 kävijää. Messukeskuksessa järjestetään Habitaren kanssa samanaikaisesti neljä muuta tapahtumaa: antiikin, vintagen ja vanhan taiteen tapahtuma Antiikki, äänen- ja kuvantoistolaitteiden tapahtuma HighEnd, muotoilun ja tilasuunnittelun ammattilaistapahtuma Showroom sekä lifestyletuotteiden myyjien ja ostajien tapahtuma Forma.


title: Habitare

text: Vuonna 2017 Habitareen tulee japanilainen lifestyleketju MUJI, joka on pop up -myymäläkonseptillaan ensimmäistä kertaa messuilla Euroopassa.


title: Doubleday

text: Doubleday on yhdysvaltalainen kirjankustantamo. F. N. Doubleday ja Samuel McClure perustivat yrityksen 1897 nimellä Doubleday & McClure Company.


title: Punakatara

text: Punakatara eli punatalvio ("Catharanthus roseus") on oleanterikasvien heimoon kuuluva varpu. Luonnostaan sitä esiintyy endeemisenä Madagaskarilla, mutta koristeviljelyn myötä se on levinnyt kaikkialle tropiikkiin ja subtrooppisille alueille.


title: Punakatara

text: Punakatara on ikivihreä varpu tai pieni pensas, joka voi kasvaa metrin korkuiseksi. Kiiltävät, melko jäykät lehdet sijaitsevat pareittain molemmin puolin vartta ja ovat 5–8 cm pitkiä. Torvimaisessa kukassa on viisi terälehteä ja se on tyypillisesti läpimitaltaan neljä senttimetriä. Kukan väri on tavallisesti vaaleanpunainen, mutta myös valko-, puna- ja purppurakukkaisia lajikkeita viljellään.


title: Punakatara

text: Punakatara on suosittu koristekasvi.


title: Punakatara

text: Sitä on käytetty lääkeyrttinä muun muassa malarian, ihotautien, ripulin, hypertension ja diabeteksen hoitoon.


title: Punakatara

text: Kasvista eristettyä kahta alkaloidia, vinblastiinia ja vinkristiiniä, käytetään useiden syöpien, kuten Hodgkinin taudin, leukemian ja rintasyövän ja munasarjasyövän hoidossa. Vinkristiinin käyttö on mullistanut erityisesti lasten leukemian hoidon, eikä juuri kukaan kuole siihen, toisin kuin ennen jolloin lähes kaikki kuolivat. Ainetta ei kuitenkaan voida syntetisoida, sillä sen rakenne on niin monimutkainen. Grammaan lääkettä menee 500 kiloa kasvinlehtiä, ja hinta on 13 000 euroa. Syntetisointia selvitetään EU:n rahoittamassa tutkimuksessa VTT:ssä


title: Maïné-Soroa

text: Maïné-Soroa on kaupunki Nigerissä. Se sijaitsee maan kaakkoisosassa lähellä Nigerian rajaa. Kaupunki on Diffan alueeseen kuuluvan Maïné-Soroan departementin keskus. Sen kautta kulkee N1-valtatie. Asukkaita on 12 400 henkeä (vuonna 2010).


title: Maïné-Soroa

text: 1800-luvun alussa perustettu kaupunki kuului aluksi Bornun ja myöhemmin Zinderin sulttaanikuntiin. Seudun asukkaat harjoittavat maanviljelyä ja karjanhoitoa. Kaupungissa on lentokenttä. Nigerin entinen presidentti Mamadou Tandja on kotoisin Maïné-Soroasta.


title: Pesäpallon suomensarja 1950

text: Pesäpallon suomensarja pelattiin kuudennen kerran kaudella 1950. Sarjan mestaruuden voitti Riihimäen Pallonlyöjät.


title: Pesäpallon suomensarja 1950

text: Helsingin Pallonlyöjien ottelut mitätöitiin luovutuksen takia.


title: Pesäpallon suomensarja 1950

text: Ensimmäisessä vaiheessa lohkovoittajat jaettiin kahteen ryhmään maantieteellistä jakoa noudattaen.


title: Pesäpallon suomensarja 1950

text: Pelattiin Kuopiossa 16.-17. syyskuuta.


title: Pesäpallon suomensarja 1950

text: Pelattiin Jyväskylässä 16.-17. syyskuuta. Protestien takia kaksi ottelua uusittiin Riihimäellä 24. syyskuuta. Mitätöidyt ottelut suluissa.


title: Pesäpallon suomensarja 1950

text: Nousukarsinnan toinen vaihe pelattiin Riihimäellä 7.-8. elokuuta.


title: Pesäpallon suomensarja 1950

text: Riihimäen Pallonlyöjät ja Jyväskylän Veikot nousivat suoraan mestaruussarjaan. Kelta-Mustat jatkokarsintaan.


title: Pesäpallon suomensarja 1950

text: Pelattiin Nokialla. Mukaan kelpuutettiin suomensarjan lopputurnauksen 3. sijoittunut Kelta-Mustat sekä niiden lohkojen toiseksi sijoittuneet, joiden voittajat nousivat kakkosmarkkinoilta Mestaruussarjaan. Jyväskylän Kirin kakkosjoukkue ei kuitenkaan voinut sääntöjen mukaan nousta, joten sen tilalla pelasi Savonlinnan Pallokerho. Nokian Urheilijat pääsi mukaan turnaukseen, koska se oli välierävaiheessa hävinnyt molemmille nousijajoukkueille.


title: Pesäpallon suomensarja 1950

text: Nokian Urheilijat nousi kolmantena joukkueena Mestaruussarjaan kaudeksi 1951.


title: Maïné-Soroa (departementti)

text: Maïné-Soroa on departementti Nigerin Diffan alueella. Sen pinta-ala on 16 300 neliökilometriä. Asukkaita on 195 900 henkeä (vuonna 2010).


title: Maïné-Soroa (departementti)

text: Departementin keskus on Maïné-Soroan kaupunki. Sen lisäksi siihen kuuluvat Foulatarin, Goudoumarian ja N’Guelbetyn maalaiskunnat. Asukkaat ovat etupäässä maanviljelyä ja karjanhoitoa harjoittavia kanureja ja fulbeja.


title: Ansprand

text: Ansprand (k. 712) oli langobardien kuningas vuonna 712. Hän oli alaikäisen kuningas Liutpertin sijaishallitsija, mutta joutui pakenemaan Italiasta vuonna 702 Liutpertin hävittyä taistelussa Aripert II:n joukoille. Ansprand vietti kymmenen vuotta maanpaossa Baijerin herttuan Theutpertin luona. Theutpert ja Ansprand valloittivat Italian maanpakolaisvuosien jälkeen, ja Ansprandista tuli lyhyeksi aikaa kuningas.


title: Caro Emerald

text: Caroline Esmeralda van der Leeuw (s. 26. huhtikuuta 1981 Amsterdam, Alankomaat), joka tunnetaan paremmin hänen artistinimeltään Caro Emerald, on hollantilainen jazz-laulaja. Hän julkaisi 6. heinäkuuta 2009 singlensä "Back It Up". Hänen debyyttialbuminsa "Deleted Scenes from the Cutting Room Floor" oli hollantilaisella albumilistalla 30 viikkoa listaykkösenä ja ohitti Michael Jacksonin "Thrillerin" ennätyksen yhdellä viikolla. Albumi oli Alankomaiden myydyin albumi vuonna 2010, ja se on myynyt yli 270 000 kappaletta tähän mennessä. 3. lokakuuta 2010, Van der Leeuw sai hollantilaisen musiikkipalkinnon "Edison" (Paras naisartisti).


title: I Am Love

text: I Am Love oli The Jackson 5 -yhtyeen viimeinen top 20 -hitti Motown Recordsilla. Yhdysvalloissa se nousi R&B -listalla sijalle 3 ja Hot 100 -listalla sijalle 15.


title: Chuck (2. tuotantokausi)

text: Chuck-televisiosarjan toinen tuotantokausi sisältää 22 jaksoa. Se alkoi Yhdysvalloissa 29. syyskuuta 2008 ja loppui 27. huhtikuuta 2009.


title: Chuck (2. tuotantokausi)

text: Kausi jatkuu siitä, kun Chuck joutuu pitämään vakooja-elämänsä ja oikean elämänsä erossa toisistaan. Chuck ja Sarah kasvavat enemmän ja enemmän läheisiksi joka vahingoittaa Sarahin roolia Chuckin Käsittelijänä. Fulcrum, vihamielinen vakoilu-organisaatio, yrittää kaapata Chuckin ja saada kaikki Yhdysvaltain hallituksen tiedot. Fulcrum on suuressa osassa tuotantokaudella.


title: N’Guigmi (departementti)

text: N’Guigmi on departementti Nigerin Diffan alueella. Sen pinta-ala on 133 005 neliökilometriä. Asukkaita on 75 200 henkeä (vuonna 2010).


title: N’Guigmi (departementti)

text: Departementin keskus on N’Guigmin kaupunki. Sen lisäksi siihen kuuluvat Kablewan ja N’Gourtin maalaiskunnat. Seudulla asuu tubuja, arabeja, fulbeja, budumia, kanureja ym.


title: N’Guigmi (departementti)

text: Seudulta löydettiin öljyesiintymiä 1970-luvun lopussa. Niiden hyödyntämisestä sovittiin Kiinan valtion öljy-yhtiön kanssa vuonna 2008.


title: National-Filmi

text: National-Filmi Oy on vuonna 1977 perustettu suomalainen elokuvayhtiö. Yhtiön toiminta lakkasi vuonna 1990, mutta se perustettiin uudelleen vuonna 2006


title: Dancing Machine (kappale)

text: Dancing Machine on The Jackson 5 -yhtyeen vuonna 1973 levyttämä kappale, joka julkaistiin singlenä helmikuussa 1974. Se oli yhtyeen ensimmäinen Top 10 -hitti Yhdysvalloissa sitten vuonna 1971 julkaistun "Sugar Daddy" -singlen. Singleä myytiin maailmanlaajuisesti yli kolme miljoonaa kappaletta ja se toi yhtyeelle toisen grammy-ehdokkuuden vuonna 1975. Kappale alun perin levyettiin -albumille. Kappale julkaistiin uudelleen miksattuna yhtyeen seuraavalla studioalbumilla Dancing Machine singlen menestyksen johdosta. Kappaletta esittäessään Michael Jackson popularisoi "robotti" -tanssiliikkeen.


title: Anti-Defamation League

text: Anti-Defamation League, (lyhenne ADL, tunnettiin aiemmin nimellä 'Anti-Defamation League of B'nai B'rith') on yhdysvaltalainen kansalaisjärjestö, joka toimii kansainvälisesti. Järjestö ilmoittaa taistelevansa antisemitismiä ja kaikenlaista kiihkoilua vastaan, puolustavansa demokraattisia ihanteita, suojelevansa kansalaisoikeuksia ja tukevansa Israelia. Järjestö perustettiin vuonna 1913. Järjestöllä on Yhdysvalloissa 27 toimistoa ja yksi toimisto Israelissa. Järjestön pääkonttori sijaitsee New Yorkissa.


title: Anti-Defamation League

text: ADL pitää silmällä erilaisten ääriryhmien ja ääriliikkeiden toimintaa. Vuonna 2008 ADL auttoi tiedoillaan ATF:ää pidättämään äärioikeistolaisiin piireihin yhteydessä olleet 2 pommi-iskuja suunnitellutta miestä.


title: Serbia Open

text: Serbia Open oli Belgradissa, Serbiassa järjestettävä miesten tennisturnaus, joka kuului ATP World Tour 250 -sarjaan.


title: Serbia Open

text: Turnaus on ensimmäinen Serbiassa järjestetty tennisturnaus. Novak Đokovićin perhe sekä Serbian hallitus ostivat turnaukseen oikeudet Dutch Openilta. Novakin setä Goran toimi turnauksen johtajana. Turnaus oli viimeisen kerran mukana ATP-kalenterissa vuonna 2012.


title: Chuck (3. tuotantokausi)

text: Chuck-televisiosarjan kolmas tuotantokausi sisältää 19 jaksoa. Sen esittäminen alkoi Yhdysvalloissa 10. tammikuuta 2010 ja loppui 24. toukokuuta 2010.


title: Chuck (3. tuotantokausi)

text: Kausi jatkuu siitä, kun Chuckin pitää päättää karkaako hän Sarahin kanssa maailmalle vai ryhtyykö oikeaksi vakoojaksi. Aiemmin Chuck latasi aivoihinsa uudemman ja paremman version risteyksestä, jonka avulla Chuck osaa Kung-Fua, operoida, ja jopa soittaa kitaraa. Chuck valitsee työn ja menee Prahaan koulutukseen, mutta pian saa potkut. Chuck saa uuden mahdollisuuden oma-aloitteisuutensa ansiosta ja vanha tiimi kokoontuu uudelleen. Chuckin pitää epätoivoisesti saada Sarah rakastumaan häneen taas ja samalla pitää yrittää tuhota paha vihollis-organisaatio The Ring, joka on isossa osassa tuotantokaudella.


title: War Child (järjestö)

text: War Child on Yhdistyneessä kuningaskunnassa vuonna 1993 perustettu järjestö, joka keskittyy tarjoamaan apua konfliktialueilla sijatseville lapsille. Järjestö käyttää hyväkseen elokuva- ja viihdealoja kerätäkseen rahaa järjestön toimintaan entisessä Jugoslaviassa. Pian War Child UK -järjestön perustamisen jälkeen perustettiin myös Hollantiin ja Pohjois-Amerikkaan omat yksiköt.


title: North Sydney Girls High School

text: North Sydney Girls High School (NSGHS) on Crows Nestissä, Sydneyssä, Australiassa sijaitseva akateemisesti valikoiva julkinen high school tytöille. Vuonna 1914 perustetussa koulussa on noin 930 oppilasta luokilla 7-12. Sisäänpääsy kouluun perustuu kokonaan Selective High Schools -kokeeseen, jonka New South Walesin kuudesluokkalaiset tekevät.


title: North Sydney Girls High School

text: Vuonna 2001 The Sun-Herald -lehti rankkasi koulun Australian 7. parhaaksi tyttökouluksi perustuen siihen, kuinka moni koulujen alumneista oli päätynyt Suomen Kuka kukin on -teosta vastaavaan "Who's Who in Australia" -teokseen.


title: William Courtenay

text: William Courtenay (n. 1342–1396) oli Herefordin ja Lontoon piispa sekä Canterburyn arkkipiispa 1381–1396.


title: William Courtenay

text: Courtenay oli Hugh de Courtenayn nuorempi poika ja äitinsä puolelta sukua Edvard I:lle. Ennen piispaksi tuloaan hän oli Yorkin kaniikki. Hänet vihittiin Herefordin piispaksi 28-vuotiaana 17. maaliskuuta 1370, ja nuoren ikänsä vuoksi hän sai nimityksen paavilta. Hän siirtyi Lontooseen 1375.


title: Shobana

text: Shobana Chandrakumar (s. 21. maaliskuuta 1966), tunnetaan parhaiten nimellä Shobana, on intialainen elokuvanäyttelijä ja Bharata Natyam -tanssija. Hän oli yksi johtavista näyttelijättäristä malajalamin-, tamilin-, telugun- ja kannadankielisissä elokuvissa 1980- ja 1990-luvulla. Hän voitti kaksi Kansallista elokuvapalkintoa parhaasta naispääosasta, elokuvista "Manichitrathazhu" (1993) ja "Mitr, My Friend" (2002).


title: Shobana

text: Vuonna 2006 Intian valtio myönsi Shobanalle Padma Shri -palkinnon.


title: Prabhu Deva

text: Prabhu Deva (kannadaksi ಪ್ರಭು ದೇವ, s. 3. huhtikuuta 1973 Mysore, Karnataka) on intialainen tanssija, koreografi, näyttelijä ja elokuvaohjaaja. Hän on voittanut kaksi Kansallista elokuvapalkintoa parhaasta koreografiasta, elokuvista "Minsara Kanavu" (1997) ja "Lakshya" (2004).


title: Chuck (4. tuotantokausi)

text: Chuck-televisiosarjan neljäs tuotantokausi sisältää 24 jaksoa. Kausi alkoi 20. syyskuuta 2010 ja loppui 16. toukokuuta 2011.


title: Chuck (4. tuotantokausi)

text: Kausi jatkuu siitä, kun Chuckin isä kuolee ja jättää hänelle viimeisen pyynnön: löytää Chuckin ja Ellien äiti. Chuck ja Morgan etsivät kaikkialta maailmalta ilman Caseyn ja Sarahin apua, mutta myöhemmin he auttavat. Casey on saanut tietää, että hänellä on tytär Alex ja yrittää tutustua häneen. Myöhemmin Morgan alkaa tapailemaan Alexia ja sitten kun Casey tottuu siihen, niin Casey suojelee Morgania Alexin takia. Ellie on raskaana ja toivoisi, että näkisi äitinsä joskus vaikka ei sanokaan niin. The Ringiä pahempi vakoilu-organisaatio Volkoff Industries on isossa roolissa ja Chuck, Casey ja Sarah yrittävät tuhota sen. Chuck aikoo kosia Sarahia.


title: Santa Ynez

text: Santa Ynez on census-designated place -tyyppinen paikkakunta, joka sijaitsee Santa Barbaran piirikunnassa, Kaliforniassa, Yhdysvalloissa.


title: United Negro College Fund

text: United Negro College Fund (UNCF) on yhdysvaltalainen yleishyödyllinen järjestö, joka varainkeruulla pyrkii maksamaan mustien opiskelijoiden lukukausimaksuja sekä keräämään stipendivaroja 39 yksityiseen historialliseen mustien yliopistoon ja korkeakouluun. Järjestön perusti Frederick D. Patterson vuonna 1944.


title: Martin Røymark

text: Martin Nikolai Røymark (s. 10. marraskuuta 1986 Oslo, Norja) on norjalainen jääkiekkoilija, joka pelaa GET-ligaenin Vålerenga IF:ssä. Hän on pelipaikaltaan vasen laitahyökkääjä.


title: Martin Røymark

text: Røymarkin kasvattajaseura on Manglerud Star. Hän pelasi joukkueessa ensimmäiset pääsarjaottelunsa jo 16-vuotiaana kaudella 2002–2003. Varsinaisella tulokaskaudellaan 2003–2004 Røymark teki 28 runkosarjaottelussa tehot 2+1=3, mutta Manglerud putosi keväällä 2004 sarjatasoa alemmas I-divisioonaan. Vuotta myöhemmin keväällä 2005 hän oli nostamassa joukkuetta takaisin GET-liigaan, mutta Røymark jatkoi kaudella 2005–2006 pääsarjauraansa Sparta Warriorsissa. Hän teki siellä läpimurtonsa GET-liigassa kaudella 2007–2008, jolloin Røymark voitti joukkueen sisäisen pistepörssin tehoilla 18+24=42.


title: Martin Røymark

text: Kaudella 2008–2009 Røymark teki yhden kauden piste-ennätyksensä GET-liigassa tehoilla 14+32=46. Hän sijoittui liigan syöttöpörssissä seitsemänneksi. Kevään 2009 pudotuspeleissä Røymark voitti Spartan sisäisen pistepörssin tehoilla 5+6=11. Hän pelasi kauden aikana myös neljän ottelun verran Elitserien-joukkue Frölunda HC:ssä lokakuussa 2008, mutta päätti palata loppukaudeksi takaisin kotimaahansa ja Spartaan. Huhtikuussa 2009 Røymark kuitenkin solmi Frölundan kanssa uuden yksivuotisen sopimuksen. Hän teki kaudella 2009–2010 55 runkosarjaottelussa tehot 5+4=9. Kauden päätteeksi Frölunda päätti olla tekemättä jatkosopimusta Røymarkin, Joakim Anderssonin ja Jens Karlssonin kanssa, sillä joukkueen toimitusjohtaja Kent Norbergin mukaan Frölundalla oli jo ennestään tarpeeksi monta sopimushyökkääjää.


title: Martin Røymark

text: Toukokuussa 2010 Røymark teki kaksivuotisen sopimuksen Timrå IK:n kanssa. Hän teki kaudella 2010–2011 23 pistettä ja oli 14 osumallaan joukkueen toiseksi paras maalintekijä Ilkka Pikkaraisen jälkeen. Seuraavalla kaudella Røymarkin pistemäärä laski, ja hän teki kuusi maalia ja 17 pistettä. Heinäkuussa 2012 Røymark allekirjoitti kaksivuotisen sopimuksen Färjestad BK:n kanssa. Kaudella 2012–2013 kaksi hänen neljästä maalistaan syntyi alivoimalla. Kauden 2013–2014 päätteeksi Røymark voitti SHL-hopeaa. Huhtikuussa 2014 hän teki taas kaksivuotisen jatkosopimuksen Färjestadin kanssa.


title: Martin Røymark

text: Kaudeksi 2016–2017 Røymark siirtyi vuoden mittaisella sopimuksella SM-liigajoukkue Tapparaan. Hän voitti kauden päätteeksi Suomenmestaruuden. Kaudeksi 2017–2018 Røymark siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue MODO Hockeyn riveihin.


title: Martin Røymark

text: Røymark palasi kaudeksi 2018–2019 kotimaahansa ja siirtyi kolmivuotisella sopimuksella Vålerenga IF:n joukkueeseen.


title: Martin Røymark

text: Røymark edusti Norjaa Vancouverin olympiakisoissa 2010, Sotšin olympiakisoissa 2014 ja Pyeongchangin olympiakisoissa 2018. Hän pelasi myös Vancouverin olympiakisojen 2010 ja Pyeongchangin olympiakisojen 2018 karsinnoissa. Røymark pelasi myös MM-kilpailuissa vuosina 2008, 2009, 2010, 2011, 2012, 2013, 2014, 2015, 2016, 2017 ja 2018. Yhteensä hän on pelannut 206 A-maaottelua tehopistein 19+23=42.


title: Martin Røymark

text: Alle 20-vuotiaiden I-divisioonan MM-kilpailuissa Røymark pelasi vuosina 2005 ja 2006. Hän oli nostamassa Norjaa I-divisioonasta pääsarjaan voitettuuaan I-divisioonan B-lohkon kultaa vuonna 2005. Røymark pelasi myös alle 18-vuotiaiden MM-kilpailuissa vuosina 2003 ja 2004. Hän oli voitti vuonna 2003 I-divisioonan B-lohkon kultaa ja oli nostamassa Norjaa pääsarjaan.


title: Hans Egeden patsas

text: Hans Egeden patsas on patsas Nuukin kaupungissa Grönlannissa. Patsas on rakennettu Hans Egeden kunniaksi, joka perusti Nuukin kaupungin vuonna 1728. Patsas sijaitsee lähellä Nuukin tuomiokirkkoa.


title: EBS Helsinki

text: EBS Helsinki on Tallinnassa sijaitsevan yksityisen yliopiston, Estonian Business Schoolin (EBS) sivutoimipiste. Estonian Business School on Baltian maiden vanhin yksityinen yliopisto ja tarjoaa englanninkielistä kauppatieteen koulutusta. EBS Helsingissä opiskelee tällä hetkellä n. 280 opiskelijaa.


title: EBS Helsinki

text: Kaikki EBS:n opinto-ohjelmat ovat akkreditoituja Viron koulutus- ja tiedeministeriön alaisuuteen.


title: EBS Helsinki

text: Vuonna 1998 Estonian Business School aloitti ensimmäisen englanninkielisen kandidaattiohjelmansa (International Business Administration). Myös suomalaisia opiskelijoita on osallistunut kandidaattiohjelmaan ensimmäisistä vuosista lähtien. Suomalaisten kiinnostus Estonian Business Schoolia kohtaan on kasvanut vuosi vuodelta.


title: EBS Helsinki

text: Vuonna 2011 EBS perusti sivutoimipisteen Helsingin Ruoholahteen. Vuodesta 2015 EBS Helsingissä on voinut opiskella kandidaatin tutkinnon lisäksi myös maisterin tutkinnon.


title: EBS Helsinki

text: Vuonna 2016 EBS:n englanninkieliselle kansainvälisen liikkeenjohdon kandidaattiohjelmalle myönnettiin ensimmäisenä Virossa EPAS-akkreditointi.


title: EBS Helsinki

text: Kaikki EBS:n opinto-ohjelmat ovat akkreditoituja Viron koulutus- ja tiedeministeriön alaisuuteen. EBS Helsingin toimipisteen opinto-ohjelmista valmistuville opiskelijoille myönnetään Viron tasavallan hyväksymä EBS:n virallinen tutkintotodistus.


title: EBS Helsinki

text: EBS Helsingin kandidaatinohjelman erikoistumisalueeksi voi valita jommankumman seuraavista:


title: EBS Helsinki

text: EBS Helsingin kandidaattiohjelma antaa opiskelijalle käsityksen taloustieteestä ja liiketoiminnasta sekä erityisesti kansainvälisten tekijöiden vaikutuksesta organisaation toimintaan.


title: EBS Helsinki

text: EBS Helsingissä kandidaattiopinnot kestävät 3,5 vuotta ja ovat laajudeltaan 180 ECTS. Opiskelu tapahtuu moduulimuotoisesti. Moduulimuotoisessa opiskelussa opiskelijat osallistuvat opetukseen kolmena päivänä viikossa, kahden viikon välein. Tämä mahdollistaa myös osa-aikaisen työskentelyn opintojen aikana.


title: EBS Helsinki

text: Kyseessä on kandidaatin tutkintoon johtava koulutus, jonka tutkintonimike on Bachelor of Arts in Social Sciences (BA). Kandidaattitutkinto on rinnastettavissa saman alan kauppatieteiden kandidaatin tutkintoon niin Suomessa, kuin muissa Euroopan Unionin maissa, sekä vastaaviin kansainvälisiin tutkintoihin.


title: EBS Helsinki

text: Vuonna 2016 EBS:n englanninkielinen kansainvälisen liikkeenjohdon kandidaattiohjelma läpäisi ensimmäisenä Virossa EPAS-akkreditoinnin, joka on liiketoimintaoppilaitosten korkeimpia tunnustuksia. EPAS-akkreditoinnin saavat vain sellaiset liiketoiminnan ja johtamisen opetusohjelmat, joilla on suuri kansainvälinen näkyvyys ja hyvä opetuksen laatu.


title: EBS Helsinki

text: EBS Helsingin maisteriohjelman erikoistumisalue on johtajuus ja muutosjohtaminen (Organisational Change and Leadership).


title: EBS Helsinki

text: EBS Helsingin maisteriohjelma antaa opiskelijalle vahvat tiedot ja taidot erilaisten organisaatioiden johtamiseen, muutosjohtamiseen sekä henkilöstön kehittämiseen perustuen ajassa testattuihin teoriaan ja ja innovatiivisiin käytäntöihin. Nämä tiedot ja taidot ovat avainasemassa jatkuvasti muuttuvassa kansainvälisessä liiketoimintaympäristössä, riippumatta henkilön tehtäväkuvasta ja organisaation toimialasta niin tulevaa uraa varten ja sen aikana.


title: EBS Helsinki

text: EBS Helsingissä maisteriopinnot kestävät 2 vuotta ja ovat laajuudeltaan 120 ECTS. Opiskelu tapahtuu moduulimuotoisesti. Moduulimuotoisessa opiskelussa opiskelijat osallistuvat opetukseen kolmena päivänä viikossa, kahden viikon välein. Tämä mahdollistaa myös täyspäiväisen työskentelyn opintojen aikana. Opintoihin kuuluu myös vierailuluennot Tallinnassa lukuvuoden aikana.


title: EBS Helsinki

text: Kyseessä on maisterin tutkintoon johtava koulutus, jonka tutkintonimike on Master of Arts in Social Sciences (MA). Maisteritutkinto on rinnastettavissa saman alan kauppatieteiden maisterin tutkintoon niin Suomessa, kuin muissa Euroopan Unionin maissa, sekä vastaaviin kansainvälisiin Master of Science (MSc) –tutkintonimikeen tutkintoihin. EBS:in voi hakea kahdesti vuodessa: tammikuussa ja touko-elokuussa. Haku on avoinna läpi vuoden, sähköisen hakulomakkeen palauttanut hakija kutsutaan seuraavaan mahdolliseen valintahaastattelujaksoon.


title: EBS Helsinki

text: Opiskelu alkaa tavallisesti syyskuussa uuden lukuvuoden alkaessa.


title: True Colors

text: True Colors tai True Colours voi tarkoittaa esimerkiksi seuraavia:


title: Kirkel

text: Kirkel on kunta Saksassa Saarpfalzin alueella Saarlandissa. Sesijaitsee noin 8 km Neunkirchenistä kaakkoon ja 20 km Saarbrücken itä-koilliseen.


title: Kirkel

text: Kaupungin keskustasta muutaman sadan metrin päässä on hyvin säilynut linnanraunio. Pieni Kirkelin linna rakennettiin 1075 ja on kaupungin maamerkki. Linna sijaitsee pienellä linnamäellä, ja korkean tornin ansiosta, jossa on 169 askelmaa, se näkyy hyvin kauas. Kirkelissä on ollut koko Saarlandin seudun tihein metsäalue.


title: Kirkel

text: Kauniiden maisemien vuoksi siellä käy paljon matkailijoita. Siellä on runsaasti juhlia. Sen merkittävin tapahtuma on elokuinen "Wurstmarkt", joka kestää for 3–4 päivää ja on todellinen olutfestivaali.


title: Telephone

text: Telephone voi tarkoittaa esimerkiksi:


title: Otsolan kansalaisopisto

text: Otsolan kansalaisopisto toimii Porin seudulla. Se on Otsolan setlementin näkyvin työmuoto. Opisto on aloittanut toimintansa vuonna 1945. Sen opetustarjonnassa painottuvat mm. tietotekniikka sekä lasten ja nuorten opetus. Otsolan kansalaisopiston toimintaan osallistuu vuosittain noin 5 000 henkeä.


title: Otsolan kansalaisopisto

text: Otsolan kansalaisopiston toiminta-alueeseen kuuluvat Luvia, Nakkila, Pori ja siihen 2010 liittynyt Noormarkku. Otsolan toiminnasta pääosa on Porissa, ja päätoimipaikka sijaitsee Porin Itätullissa. Kevätkaudella 2012 Otsolan kansalaisopistolla oli toiminta-alueellaan yhteensä 71 toimipaikkaa.


title: Otsolan kansalaisopisto

text: Kansalaisopisto on osa Otsolan setlementtiä, jota ylläpitää Otsolan Kannatusyhdistys ry. Vuodesta 2002 lähtien kansalaisopiston rehtorina on toiminut Alexander Bruk. Vuonna 2010 päätoimista henkilökuntaa oli 6, ja tuntiopettajia ja luennoitsijoita n. 180.


title: Otsolan kansalaisopisto

text:
Otsolan kansalaisopiston työmuotoja ovat opetus, näyttelyt ja katselmukset sekä yhteiset hankkeet muiden toimijoiden kanssa. Kansalaisopisto järjestää opintoryhmiä, lyhytkursseja, yleisöluentoja ja tilauskoulutusta. Opetusta on sekä aikuisille että lapsille. Lukuvuonna 2011-2012 opintoryhmiä ja kursseja oli runsaat 400 lukukautta kohden, joista lasten ja nuorten ryhmiä oli kevätkaudella 2012 lähes 80.. Opetuksen tavoite on ”tarjota jokaiselle mahdollisuuksia omaehtoiseen tietojen ja taitojen oppimiseen, uusien asioiden kokeilemiseen sekä kansalaisvalmiuksien kehittämiseen” .
Otsolan kansalaisopiston opetusohjelman erityispiirteenä muihin lähialueen kansalaisopistoihin verrattuna ovat olleet laaja tietotekniikan opetustarjonta sekä lasten ja nuorten ryhmien monilukuisuus. Otsola on järjestänyt tietotekniikan kursseja vuodesta 1987.


title: Otsolan kansalaisopisto

text: Otsolan kansalaisopisto järjestää säännöllisesti työnäyttelyjä kaikissa toiminta-alueensa kunnissa. Ilmaisuaineiden opintoryhmien katselmuksia järjestetään ajoittain. Lisäksi kansalaisopisto järjestää yhdessä muiden paikallisten yhteisöjen kanssa erilaisia tapahtumia. Vuodesta 2010 alkaen Otsola on ollut mukana järjestämässä kaupunginosajuhlaa Porin 5. kaupunginosassa.


title: Otsolan kansalaisopisto

text: Otsolan kansalaisopisto saa lakisääteistä valtionosuutta. Tämän lisäksi toimintaa rahoitetaan opintomaksuilla, toiminta-alueen kunnilta saadulla tuella sekä tarvittaessa Mainos Otsolan tuotolla.


title: Otsolan kansalaisopisto

text: Otsolan kansalaisopiston tavoitteena on edistää sivistyksellistä tasa-arvoa. Jotta kaikki pystyisivät opiskelemaan ja osallistumaan, Otsola järjestää valtionosuudella mahdollisimman edullista ja lähellä kotia olevaa toimintaa. Otsolan tavoitteena on myös saattaa yhteen eri aloja edustavia ihmisiä opetuksen, harrastusten ja muun yhteisöllisen työskentelyn avulla. Opiskelijat ovat tasavertaisessa asemassa sosiaalisesta taustastaan tai uskonnollisesta vakaumuksestaan riippumatta. Otsolan kansalaisopiston tavoitteet noudattavat setlementtiliikkeen tavoitteita, ja eettisenä taustana ovat kristilliset arvot.


title: Otsolan kansalaisopisto

text: Otsolan kansalaisopisto aloitti toimintansa vuoden 1945 syksyllä Otsolan vapaaopiston nimellä. Nimi muuttui kansalaisopistoksi 1960-luvun alussa. Otsolan setlementin opistotoiminnan edeltäjä oli Pihlavan Kerhokeskuksen opintokerhotoiminta. Pihlavan Kerhokeskus oli perustettu vuonna 1929 Helsingin Kalliolan setlementin alaisuuteen.


title: Otsolan kansalaisopisto

text: Opiston rehtoreina ovat toimineet:


title: Rehab

text: Rehab voi tarkoittaa esimerkiksi:


title: Japaninviiriäinen

text: Japaninviiriäinen ("Coturnix japonica") on viiriäisten sukuun kuuluva pieni kanalintu, jota tarhataan munien vuoksi.


title: Japaninviiriäinen

text: Japaninviiriäisiä elää eri puolilla Itä-Aasiaa kuten Mongoliassa, Japanissa, Koreassa ja Kiinassa. Sen elinympäristöä ovat ruohikkomaat, pellot ja jokien rannat.


title: Japaninviiriäinen

text: Japaninviiriäinen on väritykseltään ruskeankirjava ja valkoinen juova kulkee linnun silmän yläpuolella. Naaraat ovat kookkaampia kuin koiraat. Paino on noin 110–160 grammaa.


title: Japaninviiriäinen

text: Japaninviiriäisiä tarhataan munien ja lihan vuoksi. Tarhatulta japaninviiriäiseltä on hautomisvietti lähes täysin kadonnut, joten lisääminen tapahtuu aina hautomakoneen avulla. Haudonta-aika on 16–17 vrk. Poikaset ovat syntyessään 6–7 gramman painoisia. Tarhatuissa japaninviiriäisissä on villivärisen lisäksi useita erilaisia ruskeita värimuotoja, sekä myös valkoisia ja kirjavia. Sukupuolen määritys tapahtuu seuraamalla käyttäytymistä: koiraat kulkevat hieman pystymmässä ja ääntelevät "kiroilemalla" selvästi terävämmin kuin naaraat, jotka ovat lisäksi kookkaampia ja ruumiiltaan pyöreämpiä. Sukukypsillä koirailla on myös peräaukon yläpuolella patti, jonka avulla sukupuolen voi myös määrittää. Kahta koirasta ei pääsääntöisesti voi pitää samassa häkissä, vaikka välillä se onnistuukin. Häkin pitää olla vähintään puoli metriä, mieluummin korkeampikin. Säikähtäessään viiriäiset hyppäävät ilmaan ja voivat taittaa niskansa.


title: Japaninviiriäinen

text: Japaninviiriäisille voi ruokana antaa kanojen rehua. Tämän lisäksi ne tarvitsevat kalkkia ja karheaa hiekkaa.


title: Englannin mellakat 2011

text: Englannin vuoden 2011 mellakat olivat sarja jatkuvia järjestyshäiriöitä, ryöstelyitä ja tuhopolttoja, jotka alkoivat Tottenhamista, Pohjois-Lontoosta, ja levisivät muualle kaupunkiin ja eri puolille Britanniaa. Väkivaltaiset tapahtumat alkoivat 6. elokuuta 2011., kun poliisi oli ampunut miehen kuoliaaksi kaksi päivää aiemmin.


title: Englannin mellakat 2011

text: 15. elokuuta mennessä noin 3 100 ihmistä on pidätetty, joista yli tuhannelle on annettu tuomio rikoksesta. Mellakoissa kuoli viisi siviiliä, ja mellakoitsijoiden on arvioitu aiheuttaneen yli 200 miljoonan punnan vahingot.


title: Englannin mellakat 2011

text: Mellakoiden sytyttäjänä pidetään pidätystilannetta, jossa poliisi ampui tottenhamilaisen, 29-vuotiaan neljän lapsen isän Mark Dugganin. Dugganin pysäyttänyt poliisi haavoittui, kun häntä ammuttiin käsiaseella, minkä jälkeen poliisi ampui Duggania kohti kaksi kertaa. Poliisin toimintaa tutkivan riippumattoman komission (IPCC) raportin mukaan toinen luodeista osui Duggania rintaan ja tappoi tämän. Poliisiin osunut luoti oli ammuttu poliisin käyttämällä aseella, eikä Dugganin vierestä löydetyllä aseella ollut ammuttu. Poliisi tunsi etukäteen Dugganin, joka oli ollut aiemmin Tottenham Mandem -nimisessä jengissä.


title: Englannin mellakat 2011

text: Jo ennen Dugganin ampumista mellakka-alueilla on ollut jännitteitä nuorison ja poliisin välillä. Poliisia on syytetty muun muassa tummaihoisten epäoikeudenmukaisesta kohtelusta. Muita syitä tapahtumiin ovat nuorten syrjäytyneisyys ja tuloero-ongelmat.


title: Englannin mellakat 2011

text: Mellakat saivat alkunsa lauantai-iltana 6. elokuuta 2011. Noin 300 ihmistä järjesti mielenosoituksen poliisiaseman läheisyydessä Tottenhamissa, kun 4. elokuuta poliisit olivat ampuneet samalla seudulla miehen kuoliaaksi. Protestien seurauksena poliisi pidätti yli 40 ihmistä, jotka olivat muun muassa sytyttäneet palamaan poliisiautoja ja asuinrakennuksia. Seuraavana päivänä mellakat levisivät myös muualle Pohjois-Lontooseen ja Etelä-Lontoon Brixtoniin, jossa ryöstettiin useita kauppoja. Maanantaina 8. elokuuta mellakat jatkuivat kolmatta päivää, ja ne levisivät Lontoon ulkopuolelle mm. Birminghamiin ja Liverpooliin. Kolmen päivän aikana poliisi oli pidättänyt yli 500 ihmistä.


title: Englannin mellakat 2011

text: Keskiviikon ja torstain välisenä yönä pahimmat väkivaltaisuudet tapahtuivat Manchesterissa, jossa poliisi kertoi levottomuuksien olevan kaupungin pahimmat 30 vuoteen. Keskustan suurimmasta kauppakeskuksesta nuoret olivat vieneet paljon elektroniikkaa ja vaatteita. Lontoossa puolestaan yö oli suhteellisen rauhallinen, johtuen siitä, että poliiseja oli kaduilla kaikkiaan 16 000.


title: Englannin mellakat 2011

text: Mellakoissa pahoinpideltyjen tai loukkaantuneiden määrää ei kunnolla tiedetä. Poliisin mukaan loukkaantumisen vuoksi hoitoa on tähän mennessä saanut 186 poliisia ja viisi poliisikoiraa. Maanantain ja tiistain välisenä yönä haavoittui 14 siviiliä. Näiden joukossa lonkkamurtuman saanut 75-vuotias nainen, ja Koillis-Lontoossa mellakoijien piirittämäksi, ryöstämäksi ja pahoinpitelemäksi joutunut 20-vuotias malesialainen opiskelija.


title: Englannin mellakat 2011

text: 26-vuotias Trevor Ellis kuoli ampumahaavoihin Etelä-Lontoossa. Hänen kerrotaan olleen täysin ulkopuolinen tapahtumissa.


title: Englannin mellakat 2011

text: Kolme pakistanilaista miestä kuoli auton ajettua heidän päälleen. Heidän sanotaan suojelleen aluettaan ryöstelijöiltä.


title: Englannin mellakat 2011

text: 68-vuotias Richard Mannington-Bowes kuoli pahoinpitelyn seurauksena yritettyään sammuttaa palavaa roskakoria.


title: Englannin mellakat 2011

text: Mellakoiden vuoksi jouduttiin perumaan useita urheilutapahtumia. Jalkapallon Englannin liigacupin ottelut siirrettiin tiistailta 9. elokuuta myöhemmälle ajankohdalle poliisin pyynnöstä. Myös seuraavalle päivälle suunniteltu jalkapallomaaottelu, Englanti – Alankomaat, jouduttiin perumaan. 13. elokuuta pelattavaksi suunniteltu Tottenhamin ja Evertonin välinen Valioliiga-ottelu jouduttiin perumaan.


title: Toyota iQ

text: Toyota iQ on Toyotan vuonna 2008 Genovan autonäyttelyssä esitelty kaupunkiauto. Toyota iQ tuli myyntiin Japanissa lokakuussa 2008 ja Euroopassa tammikuussa 2009. Pohjois-Amerikassa Toyota iQ:ta myydään nimellä Scion iQ.


title: Toyota iQ

text: Toyota iQ suunniteltiin Smart Fortwon haastajaksi. Toyota iQ:n pituus on 2,99 metriä. Koko rakenne suunniteltiin uudelleen niin, että pituus voidaan käyttää paremmin hyväksi. Toyota iQ:n vahvuus on esimerkiksi istuinpaikkajärjestely: etupenkeille kaksi henkilöä, ja takapenkille yksi henkilö (kunhan ei ole turhan kookas) sekä yksi lapsi. "Pelkääjän" paikalla edessä istutaan hiukan edempänä kuin kuskin paikalla. Toyota iQ:ta saa myös kaksipaikkaisena versiona. Toyota iQ on suunniteltu Toyota European Design and Development -studiossa Nizzassa, Ranskassa.


title: Toyota iQ

text: Toyota iQ valittiin vuoden japanilaiseksi autoksi 2008.


title: Toyota iQ

text: Moottorivalikoimaan lukeutuvat 1,0- ja 1,3-litraiset bensiinimoottorit sekä 1,4 litran diesel, jota ei tuoda Suomeen.


title: Mianna Meskus

text: Mianna Meskus on suomalainen sosiologi, joka on erikoistunut terveyssosiologiaan ja modernin lääketieteen historiaan. Meskus väitteli tohtoriksi Helsingin yliopiston sosiaalitieteiden laitokselta vuonna 2009. Meskus työskentelee Suomen akatemian tutkijatohtorina Helsingin yliopistossa ja vierailevana tutkijana London School of Economics and Political Sciencessa, Iso-Britanniassa. Hänen väitöskirjansa "Elämän tiede" (2009) on julkaistu kirjana. Siinä käsitellään perinnöllisyyslääketieteen historiaa Suomessa, erityisesti sikiötutkimuksen kehitystä ja käyttöönottoa ja sitä, miten tämä on vaikuttanut vanhemmuuteen. Väitöskirja sai Suomalaisen tiedeakatemian laatupalkinnon sekä Laadullisen terveystutkimuksen tutkijaverkoston (LATE) Laatua terveyteen-tunnustuspalkinnon.


title: ESPN Classic

text: ESPN Classic on urheiluun keskittynyt kanava Euroopassa. Kanavan omistaa ESPN Inc., ja se lähettää ohjelmaa 24 tuntia vuorokaudessa, seitsemänä päivänä viikossa. Joitakin ESPN:n ohjelmia näytetään myös Canal+-kanavilla.


title: Carlos Sainz Jr.

text: Carlos Sainz Vázquez de Castro (myös Carlos Sainz ja Carlos Sainz Jr., s. 1. syyskuuta 1994 Madrid, Espanja) on espanjalainen rata-autoilija.


title: Carlos Sainz Jr.

text: Kaudella 2014 hän ajoi Formula Renault 3.5 -sarjassa DAMS -tallissa ja voitti sarjan mestaruuden. Kausilla 2015 ja 2016 Sainz kilpaili Formula 1 -luokassa Scuderia Toro Rosso -tallin kilpakuljettajana, hän jatkoi tallissa myös kaudelle , josta siirtyi kuitenkin kesken kauden Renault’lle, jossa hän jatkoi myös kauden 2018. Kaudeksi 2019 hän siirtyi McLarenille.


title: Carlos Sainz Jr.

text: Sainzin isä on rallin kaksinkertainen maailmanmestari Carlos Sainz. Nuorempi Sainz ilmoitti vuoden 2014 lopulla jättäneensä isänsä suostumuksella tarkenteen Junior pois nimestään.


title: Carlos Sainz Jr.

text: Sainz aloitti kartingin isänsä radalla Madridissa ollessaan seitsemänvuotias. Tosissaan hän alkoi kilpailemaan 10-vuotiaana kesällä 2005. Sainz kilpaili kartingissa myös Michael Schumacherin osittain omistamassa KSM Motorsport -tallissa.


title: Carlos Sainz Jr.

text: Kaudella 2010 Sainz suuntasi kartingista Formula BMW -autoihin, joilla hän kilpaili Formula BMW Pacific ja Formula BMW Europe -sarjoissa. Formula BMW Pacific -sarjassa hän voitti kolme kilpailua ja Formula BMW Europe -sarjassa yhden.


title: Carlos Sainz Jr.

text: Kaudella 2010 Sainz osallistui European F3 Open Championship -sarjan kahteen viimeiseen kilpailuviikonloppuun. Kaudella 2011 hän ajoi muutaman kilpailun Formula 3 Euroseries -sarjassa sekä osallistui Macaon Grand Prix’n F3-kilpailuun.


title: Carlos Sainz Jr.

text: Kaudella 2012 Sainz ajoi Britannian Formula 3 -sarjassa Carlin-tallissa sijoittuen loppupisteissä kuudenneksi voittamalla neljä kilpailua. Hän ajoi myös Formula 3 Euroseries -sarjassa sijoittuen sarjan yhdeksänneksi.


title: Carlos Sainz Jr.

text: Vuonna 2013 Sainz kilpaili GP3 -sarjassa MW Arden -tallin kuljettajana. Belgiassa Sainz otti GP3 -uransa ensimmäisen paalupaikan, mutta kilpailussa hän kolaroi Jack Harveyn kanssa ja joutui keskeyttämään. Hän saavutti kauden aikana kaksi palkintosijaa ja sijoittui lopulta sarjan kymmenenneksi.


title: Carlos Sainz Jr.

text: Kaudella 2011 Sainz kilpaili suomalaisessa Koiranen Motorsport -tallissa Eurocup Formula Renault 2.0 ja Formula Renault Northern European Cup -sarjoissa. Hän voitti Eurocupissa kaksi kilpailua ja sijoittui sarjan toiseksi häviten sarjan voittaneelle Robin Frijnsille 45 pisteellä. Hän pystyi kuitenkin voittamaan tallille sen historian ensimmäisen mestaruuden. Kaudella 2012 Sainz ajoi Britannian Formula 3 -sarjassa Carlin-tallissa sijoittuen loppupisteissä kuudenneksi voittamalla neljä kilpailua. Hän ajoi myös Formula 3 Euroseries -sarjassa sijoittuen sarjan yhdeksänneksi.


title: Carlos Sainz Jr.

text: Kaudella 2013 Sainz ajoi Formula Renault 3.5 -sarjassa muutamia kilpailuja. Hän oli ensimmäisessä kilpailussaan Monacossa heti pisteillä ollen maalissa kuudes. Hän saavutti 22 pistettä sijoittuen sarjan 19:nneksi. Kaudella 2014 Sainz kilpaili täyden kauden Formula Renault 3.5 -sarjassa DAMS-tallissa. Hän voitti kauden aikana seitsemän kilpailua ja saavutti myös seitsemän paalupaikkaa ja kuusi kilpailun nopeinta kierrosta voittaen sarjan mestaruuden.


title: Carlos Sainz Jr.

text: Sainz on kuulunut vuodesta 2009 alkaen F1-talli Red Bullin nuorten kuljettajien kehitysohjelmaan.


title: Carlos Sainz Jr.

text: Vuonna 2013 Sainz pääsi testamaan Toro Rosson ja Red Bullin F1-autoja Silverstonen nuorten kuljettajien testeissä yhdessä António Félix da Costan kanssa. Hän oli heti ensimmäisenä päivänä Toro Rosson autolla päivän toiseksi nopein kuljettaja. Red Bullin autolla hän oli koko testipäivän neljänneksi nopein.


title: Carlos Sainz Jr.

text:
Vuonna 2014 Sainz ajoi marraskuussa kaksi päivää testejä Red Bullin autolla. Testien jälkeen Sainz sai lopulta kilpakuljettajan paikan Red Bullin sisartallista Toro Rossolta kaudeksi 2015.
Kaudella 2015 Sainz ajoi Toro Rossolla tallikaverinaan Max Verstappen. Hän ajoi ensimmäisissä aika-ajoissaan Australian GP:ssä kahdeksanneksi. Debyyttikilpailussaan hän ajoi pisteille sijoittuen yhdeksänneksi. Myös Malesiassa Sainz ajoi pisteille. Sainz keskeytti ensimmäistä kertaa Bahrainissa, mutta palasi pistesijoille seuraavissa kilpailuissa Espanjassa ja Monacossa. Venäjän kolmansissa vapaissa harjoituksissa Sainz ajoi seinään, ja hänet kiidätettiin helikopterilla paikalliseen sairaalaan. Sainz ei osallistunut aika-ajoihin, mutta pääsi FIA:n luvalla osallistumaan kilpailuun. Kilpailussa Sainzin jarrut pettivät ja espanjalainen liukui perä edellä seinään samassa paikassa kuin harjoituksissa, saaden kuitenkin autonsa liikkeelle. Myöhemmin Sainz kuitenkin keskeytti kilpailun pistesijoilta. Yhdysvaltain kilpailussa Sainz ajoi kuudenneksi, mutta varikon ylinopeudesta tullut aikarangaistus pudotti hänet seitsemänneksi. Se sijoitus jäi hänen kauden parhaaksi.


title: Carlos Sainz Jr.

text: Sainz ajoi Australian GP:ssä yhdeksänneksi. Bahrainissa Sainz joutui keskeyttämään kilpailunsa kolarivaurioihin, jotka tulivat kolarista Sergio Pérezin kanssa aiheutuneen rengasrikon seurauksena. Kiinassa Sainz oli taas yhdeksäs. Espanjan kilpailuun Sainzin tallikaveriksi vaihtui Daniil Kvjat, joka pudotettiin Red Bullilta takaisin Toro Rossolle. Sainz ajoi kotikilpailussaan Espanjassa kuudenneksi, joka oli Sainzin siihenastisen uran paras sijoitus. Sainz ajoi kuudenneksi myös Yhdysvaltain ja Brasilian kilpailuissa. Abu Dhabin GP:ssä Jolyon Palmer törmäsi Sainziin, jonka seurauksena Sainz pyörähti ja joutui lopulta keskeyttämään kilpailun. Sainz keräsi kauden aikana 46 pistettä.


title: Carlos Sainz Jr.

text: Sainz jatkoi kaudella 2017 Toro Rossolla tallikaverinaan Daniil Kvjat. Singaporessa Sainz ajoi neljänneksi, mikä oli hänen siihen astisen uran paras sijoitus Formula 1 -sarjassa. Sainz siirtyi kesken kauden Renault-talliin, kun tallin toinen kuljettaja Jolyon Palmer sai potkut. Myöhemmin ilmoitettiin Sainzin jatkavan Renault-tallissa kaudella 2018.


title: Carlos Sainz Jr.

text: Sainz jatkoi Renault’lla kaudella . Sainzin alkukausi sujui kohtuullisesti Renault’n suorituskykyyn verrattuna, tosin tallikaveri Nico Hülkenberg sijoittui useammassa kilpailussa paremmin. Sainz oli Ranskan Grand Prix’ssä heti lähdön jälkeen jopa kolmantena, kilpailun lopulla voimayksikköön tuli tekninen vika, mutta virtuaalisen turva-auton avittamana hän kuitenkin sijoittui kahdeksanneksi.


title: Carlos Sainz Jr.

text: Kaudelle Sainz siirtyi McLaren-talliin, jossa hän ajaa Lando Norrisin tallikaverina.


title: Yhdystie 2020

text: Yhdystie 2020 on yhdystie joka kulkee Valtatie 8:n ja E8:n risteyksestä Mynämäeltä Seututien 204 risteykseen Pöytyän Yläneelle. Tien pituus on 33 kilometriä.


title: Yhdystie 2020

text: Yhdystie 2020 saa alkunsa Valtatie 8:n ja E8:n risteyksestä. Heti sen sen alkupäässä se ylittää Raimelan kylässä Mynäjoen ja jatkuu sen jälkeen melko suorana ja myötäilee suurilta osin Mynäjokea lukuun ottamatta Mustilantien ja Vihtamäentien risteysten välistä osuutta, jossa tie oikaisee joen suuren mutkan. Nihteisissä oleva Vihtamäentien risteyksen ohitettuaan tie jatkuu muutaman kilometrin verran kunnes se kohtaa Tarvaisissa Karjalan kirkonkylästä tulevan yhdystie 2021:n ja melko pian sen jälkeen tie kohtaa Tarvaisten alueella Valpperista tulevan yhdystie 2015:n. Sen jälkeen tie ylittää Mynämäeltä asti myötäilemänsä Mynäjoen, josta tie jatkuu suorana Tapanisen pohjoispuolelle asti. Sen jälkeen tie on mutkikkaampaa ja muutaman kilometrin päässä Tapanisista tie kohtaa Kalelassa Vehmalaistentien, jonka jälkeen tie jatkuu laajojen metsien läpi mutkikkaana ja paikoin mäkisenä tienä Otsolaan asti. Otsolassa tiehen liittyy Honkilahdelta tulevan Honkilahdentie. Risteyksen jälkeen tie etenee muutaman kilometrin, kunnes se ohittaa Otsolan urheilukentän sen pohjoispuolelta. Sen jälkeen se ohittaa Ristinummen pienen teollisuusalueen sen eteläpuolelta. Tämän jälkeen tie saapuu pian päätepisteeseensä Seututie 204:n risteykseen.


title: Huippuvuortenunikko

text: Huippuvuortenunikko ("Papaver dahlianum" ssp. "polare") on levinneisyydeltään arktinen unikko, joka on napaunikon ("Papaver dahlianum") alalaji. Sitä tavataan Huippuvuorilla ja Karhusaarella, napaunikko kasvaa lähialueella myös Grönlannissa ja pohjoisimmassa Norjassa Varangin niemimaalla. Sitä pidetään Huippuvuorten symbolina. Huippuvuortenunikko on 5-10 cm korkea kasvi. Sen kukka on 2–4 cm läpimitaltaan.


title: Kytkentäepätasapaino

text: Kytkentäepätasapaino eli alleelliassosiaatio (engl. linkage disequilibrium eli LD) on populaatiogenetiikassa käytetty käsite, jolla tarkoitetaan tilannetta, jossa eri lokuksissa sijaitsevat alleelit esiintyvät yhdessä useammin tai harvemmin kuin niiden tilastomatemaattisten odotusten mukaisesti tulisi esiintyä. Kytkentäepätasapainon yleisyyteen väestössä vaikuttavat monet tekijät. Näitä ovat etenkin geneettinen kytkentä, luonnonvalinta, geneettinen ajautuminen, rekombinaationopeus, valikoiva parinmuodostus ja väestön sisäiset geneettiset ryhmäerot.


title: Mustadelfiini

text: Mustadelfiini eli harmaakuvedelfiini ("Lagenorhynchus obscurus") on delfiinilaji, jota tavataan eteläisen pallonpuoliskon rannikkovesillä. Aiemmin sitä pidettiin geneettisesti samana kuin juovadelfiiniä, mutta nykyisen tieteellisen konsensuksen mukaan ne ovat eri lajeja. Sen pääasiallista ravintoa ovat kalmarit ja eri kalat. Mustadelfiinin uhanalaisuudesta ei ole saatu tietoa mutta niitä on usein joutunut nuottiin.


title: Mustadelfiini

text: Mustadelfiini on keskikokoinen tai pieni muihin delfiineihin verrattuna. Eri alueiden yksilöillä on kuitenkin havaittu merkittäviä kokoeroja. Suurimmt yksilöt löytyvät Perun rannikolta, missä ne ovat jopa 210 cm pituisia ja 100 kg painoisia. Uudessa-Seelannissa asustavat pienimmät yksilöt; siellä niillä on mittaa 165–178 cm ja painoa 69–85 kg. Urokset ovat naaraita hivenen kookkaampia. Muita sukupuolten välisiä eroja ei juurikaan ole, vaikkakin urosten selkäevä on kaarevampi ja niiden rakenne on laajempi.


title: Mustadelfiini

text: Väritys on selkäpuolella tummanharmaa tai musta ja selkäevä kaksivärinen; etureuna on saman värinen kuin selkä mutta takareuna on selvästi vaaleampi. Pään sivusta, silmien edestä johtaa pitkä vaaleanharmaa laikku mustaan tai tummanharmaaseen kuonoon. Kurkku ja vatsa ovat valkoiset, ja nokka ja alaleuka tummanharmaat tai mustat. Mustadelfiini on sivusta harmahtavan valkoinen. Selkäevän alapuolella on valkoisen keskellä musta piikkimäinen kuvio. Kuono on delfiineille epäominaisen lyhyt.


title: Mustadelfiini

text: Mustadelfiiniä esiintyy Etelä-Amerikkaa ympäröivällä rannikolla, Etelä- ja Lounais-Afrikan rannikolla, eteläisen Australian ja Tasmanian läheisyydessä ja Uutta-Seelantia ympäröivällä merialueella. Joitakin havaintoja on tehty myös eri valtamerten saarten rannikoilla.


title: Mustadelfiini

text: Parhaiten mustadelfiinit viihtyvät viileillä vesillä ja kylmillä virtauksilla. Ne voivat liikkua pitkiä matkoja (noin 780 km) mutta niillä ei ole määritelty kausiluonteisia vaelluksia. Uudessa-Seelannissa niiden on havaittu kommunikoivan tavallisten delfiinien ("Delphinus") kanssa.


title: Mustadelfiini

text: Mustadelfiinit saalistavat monenlaisia kaloja ja kalmareita. Tavallisimpia lajeja ovat sardellit, lyhtykalat, härkäsimppu, kummeliturska, hoki, sardiinit, piikkimakrilli ja punaturska. Ne hyökkäävät koordinoidusti laumoissa ja ne voivat muuttaa strategioitaan ympäristön mukaan. Yleensä ne saalistavat pinnan läheisyydessä


title: Nyynäinen

text: Nyynäinen () on kartano ja kylä Lemussa, nykyisen Maskun kunnan alueella Varsinais-Suomessa.


title: Nyynäinen

text: Nyynäisten kartanon kulttuurihistoriallinen merkitys perustuu etenkin sen historiallisiin vaiheisiin keskiaikaisena asumakartanona sekä kruunun virkatalona. Keskiajalla Nyynäinen oli Suomen merkittävimpiä kartanoita ja se saattoi alkujaan olla yksi Suomen rannikon varhaisia kuninkaankartanoita. Nyynäinen mainitaan rälssitilana jo 1300-luvun asiakirjoissa. Ensimmäinen tiedossa oleva omistaja oli Turun linnanpäällikkö Klaus Lydekenpoika Djäkn 1400-luvun alussa. Myöhemmin Nyynäistä hallitsivat mm. Bitz-, Oxenstierna- ja Fleming-suvut.